pythainlp/thai-wiki-dataset-v4 huggingface dataset:
คันห่อง

คันห่อง, ต้นหอง, ตันหอง หรือ เทียนหอง (เสียชีวิต ป. พฤษภาคม ค.ศ. 271) มีชื่อในภาษาจีนกลางว่า เชียน หง  เป็นขุนนางในยุคราชวงศ์จิ้นของจีน เคยรับราชการในรัฐวุยก๊กในยุคสามก๊ก เชียน เจา  บิดาของคันห่องเป็นขุนพลที่มีชื่อเสียงของรัฐวุยก๊ก
ประวัติ.
คันห่องเป็นบุตรชายคนที่สองของเชียน เจา  ขุนพลของรัฐวุยก๊กในยุคสามก๊ก เดิมคันห่องรับราชการเป็นเจ้าเมือง ("ไท่โฉ่ว") ของเมืองหลงเส (隴西郡 "หล่งซี"; อยู่บริเวณอำเภอหล่งซี มณฑลกานซู่ในปัจจุบัน)
ปลายปี ค.ศ. 263 คันห่องเข้าร่วมในการศึกที่รบกับจ๊กก๊กซึ่งเป็นรัฐอริของวุยก๊ก โดยคันห่องเป็นผู้ใต้บังคับบัญชาของเตงงายขุนพลวุยก๊ก หลังการล่มสลายของจ๊กก๊ก ราชสำนักวุยก๊กแต่งตั้งให้คันห่องเป็นเจ้าเมืองของเมืองจ๊ก (蜀郡 "สู่จฺวิ้น"; อยู่บริเวณนครเฉิงตู มณฑลเสฉวนในปัจจุบัน) 
ระหว่างปี ค.ศ. 264 และ ค.ศ. 265 คันห่องได้เลื่อนตำแหน่งเป็นผู้พิทักษ์ทัพกระตุ้นพลานุภาพ ("เจิ้นเวย์ฮู่จฺวิน")
ในปี ค.ศ. 266 หลังราชวงศ์จิ้นขึ้นมาแทนที่รัฐวุยก๊กในเดือนกุมภาพันธ์ของปีนั้น คันห่องได้รับการแต่งตั้งเป็นข้าหลวงมณฑล ("ชื่อฉื่อ") ของมณฑลยังจิ๋ว (揚州 "หยางโจง") 
ประมาณเดือนกุมภาพันธ์ของปี ค.ศ. 270 คันห่องขับไล่การบุกที่นำโดยเตงฮองขุนพลจากง่อก๊กที่เป็นรัฐอริของราชวงศ์จิ้น ในช่วงเวลานั้นคันห่องขัดแย้งกับผู้บังคับบัญชาคือตันเกี๋ยน ("เฉิน เชียน") ผู้รับผิดชอบกำกับดูแลราชการทหารโดยรวมของมณฑลยังจิ๋ว ทั้งคันห่องและตันเกี๋ยนเขียนฎีกาถึงจักรพรรดิสุมาเอี๋ยนเพื่อกล่าวหากันและกันว่าไร้ความสามารถ จักรพรรดิสุมาเอี๋ยนจึงทรงแต่งตั้งให้คันห่องเป็นข้าหลวงมณฑลของมณฑลเลียงจิ๋ว (涼州 "เหลียงโจว")
ในปี ค.ศ. 271 ทูฟ่า ชู่จีเหนิง (禿髮樹機能) ผู้นำชนเผ่าเซียนเปย์ เริ่มก่อกบฏในเมืองเป่ย์ตี้ (北地郡 "เป่ย์ตี้จฺวิ้น"; อยู่บริเวณนครถงชฺวาน มณฑลฉ่านซีในปัจจุบัน) และนำทัพชนเผ่าเข้าโจมตีเมืองกิมเสีย (金城郡 "จินเฉิงจฺวิ้น"; อยู่บริเวณอำเภอยฺหวีจง มณฑลกานซู่ในปัจจุบัน) คันห่องข้าหลวงมณฑลเลียงจิ๋วจึงนำทัพหลวงเข้าโจมตีกบฏ แต่ด้วยเหตุที่คันห่องขาดความสามารถจึงกลับทำให้ชนเผ่าเกี๋ยง (羌 "เชียง") ก่อกบฏด้วยเช่นกัน ในที่สุดคันห่องก็ถูกกบฏต้อนจนมุมและถูกสังหารในที่รบ
รีชาร์ที่ 2 ดยุกแห่งนอร์ม็องดี

รีชาร์ที่ 2  หรือ ผู้ดีงาม  เป็นบุตรชายคนโตและทายาทของรีชาร์ที่ 1 แห่งนอร์ม็องดี กับกุนนอรา เขาเป็นขุนนางนอร์มันของตระกูลนอร์ม็องดี เป็นปู่ของพระเจ้าวิลเลียมผู้พิชิต
ชีวิต.
รีชาร์สืบทอดต่อจากบิดาเป็นดยุกแห่งนอร์ม็องดีในปี ค.ศ. 996 ในช่วงที่ยังเป็นวัยเยาว์ ห้าปีแรกของการครองตำแหน่ง (ทำให้สันนิษฐากันว่าเขาเกิดในปี ค.ศ. 980) ผู้สำเร็จราชการแผ่นดินของเขาคือเคานต์โรดูล์ฟแห่งอิฟรี ผู้เป็นอา ที่กุมอำนาจและปราบปรามการก่อกบฏของชาวนาในต้นรัชสมัยของริชาร์ด
ริชาร์ดสนใจในศาสนาอย่างสุดซึ้งและพบว่าตนเองมีหลายอย่างที่เหมือนกับพระเจ้ารอแบร์ที่ 2 แห่งฝรั่งเศส ที่เขาให้ความช่วยเหลือทางทหารในการต่อกรกับดัชชีเบอร์กันดี เขาทำการแต่งงานเพื่อสานสัมพันธไมตรีกับบริตทานีด้วยการแต่งน้องสาว อาไวส์ กับจูฟเฟรย์ที่ 1 ดยุคแห่งบริตทานี ส่วนตัวเขาเองแต่งงานกับน้องสาวของจูฟเฟรย์ จูดิธแห่งบริตทานี
ในปี ค.ศ. 1000 – 1001 ริชาร์ดขับไล่ชาวอังกฤษ นำโดยพระเจ้าเอเธลเรดที่ 2 แห่งอังกฤษ ที่โจมตีคาบสมุทรโคต็องแต็ง เอเธลเรดมีคำสั่งให้จับตัวริชาร์ดกลับไปอังกฤษ แต่ชาวอังกฤษไม่ได้เตรียมตัวมารับมือการตอบโต้อันรวดเร็วของอัศวินนอร์มัน จึงพ่ายแพ้ที่สมรภูมิแวล-เดอ-แซร์
รีชาร์พยายามพัฒนาความสัมพันธ์กับอังกฤษด้วยการแต่งน้องสาว เอ็มมาแห่งนอร์ม็องดี กับพระเจ้าเอเธลเรด การแต่งงานครั้งนี้มีความสำคัญเนื่องจากทำให้หลานชายของเขา วิลเลียมผู้พิชิต ใช้อ้างสิทธิ์ในบัลลังก์อังกฤษ ความสัมพันธ์ที่พัฒนาขึ้นเป็นประโยชน์ต่อเอเธลเรดในปี ค.ศ. 1013 เมื่อพระเจ้าสเวนเคราส้อมบุกอังกฤษ เอ็มมากับสองพระโอรส เอ็ดเวิร์ดกับอัลเฟรด หนีมานอร์ม็องดี ไม่นานหลังจากนั้นสามีของเธอ พระเจ้าเอเธลเรด ก็ตามมา หลังการสิ้นพระชนม์ในเวลาต่อมาของพระเจ้าเอเธลเรด พระเจ้าคนุตแห่งอังกฤษบีบบังคับเอ็มมาให้แต่งงานกับตน ขณะที่ริชาร์ดถูกสถานการณ์บังคับให้ยอมรับกษัตริย์คนใหม่เนื่องจากน้องสาวของเขาได้เป็นพระราชินีอีกครั้ง
รีชาร์ที่ 2 ตายเมื่อวันที่ 28 สิงหาคม ค.ศ. 1026 บุตรชายคนโตของเขา รีชาร์ ขึ้นเป็นดยุคคนใหม่
การสมรสและบุตร.
ริชาร์ดแต่งงานครั้งแรกกับจูดิธ บุตรสาวของโคนองที่ 1 แห่งบริตทานี ทั้งคู่มีทายาทด้วยกัน ดังนี้
เขาแต่งงานครั้งที่สองกับป็อปปาแห่งอ็องแวร์มู ทั้งคู่มีทายาทด้วยกัน ดังนี้
โฟรซิโนเนกัลโช

โฟรซิโนเนกัลโช  เป็นสโมสรฟุตบอลอาชีพอิตาลี ตั้งอยู่ที่เมืองโฟรซิโนเนในลาซิโอ สโมสรก่อตั้งเมื่อปี ค.ศ. 1906 ภายใต้ชื่อ Unione Sportiva Frusinate ต่อมาได้ถูกยกเลิกโดยสหพันธ์ฟุตบอลอิตาลี และกลับมาก่อตั้งสโมสรใหม่อีกครั้งเมื่อปี ค.ศ. 1990 ภายหลังจากจบฤดูกาล 2014–15 สโมสรได้เลื่อนชั้นสู่เซเรียอาเป็นครั้งแรกในประวัติศาสตร์ แต่หลังจบฤดูกาล 2015–16 ก็ตกชั้นสู่เซเรียบีเหมือนเดิม และในฤดูกาล 2018–19 สโมสรได้เลื่อนชั้นกลับมาเล่นในเซเรียอาเป็นครั้งที่สอง
Ғ

Ғ (ตัวเล็ก ғ) คืออักษรซีริลลิก ที่เกิดจากอักษร Г กับขีดขวาง ซึ่งใช้ในหลายภาษา ได้แก่ แบชเคียร์, การากัลปัก, คาซัค, อุซเบก และทาจิก ซึ่งทั้งหมดใช้แทนเสียงเสียดแทรก ลิ้นไก่ ก้อง  ถึงแม้จะมีรูปร่างคล้ายกับ F (เอฟ) และ Ϝ (ไดแกมมา) แต่ไม่มีความเกี่ยวข้องอะไรกันทั้งสิ้น
จัสต์บีคอส!

จัสต์บีคอส! เป็นซีรีซ์อนิเมะต้นฉบับโดย Hajime Kamoshida คนแต่งไลท์โนเวล"ซากุระโซว หอพักสร้างฝัน" และ Kiseki Himura คนแต่ง "Getsuyōbi no Tawawa" ประกอบด้วย 12 ตอนและสร้างโดย Pine Jam ทำการออกอากาศระหว่างตุลาคมถึงธันวาคม 2017 โดย Sentai Filmworks เป็นเจ้าของลิขสิทธิ์ในอเมริกา
กลุ่มภาษาแชสตา

Shastan หรือ Sastean คือกลุ่มภาษาที่ประกอบด้วยสี่ภาษา ซึ่งทั้งหมดได้สูญแล้ว ในสมัยก่อนได้มีการพูดใน ทางเหนือของแคลิฟอร์เนียและทางใต้ของโอเรกอน ประกอบด้วย
ภาษา Konomihu เป็นภาษาที่ปรากฏมีความแตกต่างจากภาษาอื่นมากที่สุดในกลุ่มภาษา Shastan ส่วนภาษา Okwanuchu นั้นอาจจะเป็นสำเนียงหนึ่งของภาษา Shasta ซึ่งเป็นที่ทราบกันว่าภาษา Shasta มีสำเนียงถิ่นอยู่จำนวนหนึ่ง 
ตระกูลภาษานี้ได้สูญแล้ว ซึ่ง Shesta เป็นภาษาสุดท้าย โดยในช่วงคริสต์ทศวรรษ 1980 ได้มีรายงานว่ามีผู้พูดภาษานี้ซึ่งเป็นผู้สูงอายุทั้งหมด 3 คน
ภาษา Shestan มักจะถูกจัดในภาษา 
ตัวอย่างคำศัพท์.
การออกเสียงคำบอกจำนวนในภาษา Shasta
รีชาร์ที่ 3 ดยุกแห่งนอร์ม็องดี

ริชาร์ดที่ 3 เป็นดยุคแห่งนอร์ม็องดีที่ครองราชย์ตั้งแต่เดือนสิงหาคม ค.ศ. 1026 จนเสียชีวิต การครองราชย์ช่วงสั้นๆ ของเขาเริ่มต้นด้วยการก่อกบฏของน้องชาย
ชีวประวัติ.
ริชาร์ดที่ 3 เป็นบุตรชายคนโตของริชาร์ดที่ 2 แห่งนอร์ม็องดี ราวปี ค.ศ. 1020 ริชาร์ดถูกบิดาส่งไปบัญชาการกองทัพขนาดใหญ่เพื่อไปช่วยน้องเขย เรจินัลด์ ที่ต่อมาเป็นเคานต์แห่งเบอร์กันดี ซึ่งถูกบิชอปและเคานต์ อูกแห่งชาลง โจมตี จับกุม และคุมขัง
เมื่อริชาร์ดที่ 2 เสียชีวิตในเดือนสิงหาคม ค.ศ. 1026 บุตรชายคนโต ริชาร์ดที่ 3 กลายเป็นดยุคแห่งนอร์ม็องดี ไม่นานหลังจากขึ้นครองตำแหน่ง น้องชายของเขา รอแบร์ต์ ไม่พอใจกับมณฑลเยมัวส์บนพรมแดนนอร์ม็องดีที่ได้ จึงก่อกบฏต่อพี่ชาย เขาปิดล้อมเมืองฟาเลส แต่ไม่นานก็ถูกริชาร์ดจับกุมตัวได้ แต่ต่อมาก็ปล่อยตัวแลกกับการให้ปฏิญาณความจงรักภักดี ไม่นานหลังจากนั้นริชาร์ดสลายกองทัพและกลับไปรูอ็อง เมื่อเขาตายอย่างกระทันหัน ดัชชีถูกส่งต่อให้น้องชาย รอแบร์ต์ที่ 1
การแต่งงาน.
ในเดือนมกราคม ค.ศ. 1027 เขาแต่งงานกับอาเดลาที่มีสายเลือดขุนนาง เธอมักถูกระบุตัวตนว่าเป็นอาเดลา พระธิดาคนรองของพระเจ้ารอแบร์ต์ที่ 2 แห่งฝรั่งเศสที่หลังจากริชาร์ดตายเมื่อวันที่ 6 สิงหาคม ค.ศ. 1027 ก็แต่งงานใหม่กับบาลด์วินที่ 5 เคานต์แห่งฟลานเดอร์ส์
ทายาท.
การแต่งงานของริชาร์ดกับอาเดลาไม่มีทายาท
เขามีบุตรสองคนกับหญิงนิรนาม
เอเลนอร์แห่งนอร์ม็องดี

เอเลนอร์แห่งนอร์ม็องดี  เป็นเคานเตสคู่สมรสแห่งฟลานเดอร์ส์
เกิดในช่วงระหว่างปี ค.ศ. 1011 ถึง ค.ศ. 1013 ในนอร์ม็องดี เธอเป็นบุตรสาวของริชาร์ดที่ 2 ดยุคแห่งนอร์ม็องดี กับภรรยา จูดิธแห่งบริตทานี เธอมีพี่น้องหญิงสองคนกับพี่น้องชายสามคน หนึ่งในนั้นคือรอแบร์ต์ที่ 1 ดยุคแห่งนอร์ม็องดี ที่มีบุตรชายนอกกฎหมายคือวิลเลียมผู้พิชิต หรือ พระเจ้าวิลเลียมที่ 1 แห่งอังกฤษ ในปี ค.ศ. 1017 ตอนที่เอเลนอร์ยังเด็ก มารดาของเธอ จูดิธ ตาย ริชาร์ดแต่งงานครั้งที่สองกับป็อปปาแห่งอ็องแวร์มู ทั้งคู่มีลูกด้วยกันอีกสองคน
ในปี ค.ศ. 1031 เธอแต่งงานเป็นภรรยาคนที่สองของบาลด์วินที่ 4 เคานต์แห่งฟลานเดอร์ส์ ที่แก่กว่าเธอราว 30 ปี เขามีบุตรชายและทายาท บาลด์วิน จากการแต่งงานครั้งแรกกับโอจีฟแห่งลักเซมเบิร์ก เอเลนอร์มีตำแหน่งเป็นเคานเตสแห่งฟลานเดอร์ส์หลังแต่งงานกับบาลด์วิน และทั้งคู่มีบุตรสาวด้วยกันหนึ่งคน
เอเลนอร์ตายในฟลานเดอร์ส์หลังปี ค.ศ. 1071 สามีของเธอตายในปี ค.ศ. 1035 สองปีหลังลูกคนเดียวของทั้งคู่เกิด
ด็อยท์เชิสมูเซอุม

ด็อยท์เชิสมูเซอุม (– "พิพิธภัณฑ์เยอรมัน") มีชื่อเต็มว่า พิพิธภัณฑ์เยอรมันแห่งผลงานชิ้นเอกทางวิทยาศาสตร์และเทคโนโลยี  ตั้งอยู่ในเมืองมิวนิก ประเทศเยอรมนี เป็นพิพิธภัณฑ์วิทยาศาสตร์และเทคโนโลยีที่ถือว่าใหญ่ที่สุดในโลก ด้วยมีวัตถุจัดแสดงกว่า 28,000 ชิ้น ในสาขาต่าง ๆ ของวิทยาศาสตร์และเทคโนโลยีกว่า 50 สาขา มีจำนวนผู้เข้าเยี่ยมชมเฉลี่ย 1.5 ล้านครั้งต่อปี
พิพิธภัณฑ์เยอรมันแห่งนี้ก่อตั้งโดยสมาคมวิศวกรรมแห่งเยอรมนี (VDI) เมื่อวันที่ 28 มิถุนายน ค.ศ. 1903 (พ.ศ. 2446) ริเริ่มโดยออสการ์ ฟอน มิลเลอร์ ปัจจุบันมีฐานะเป็นองค์กรมหาชน และเป็นสมาชิกแห่งสมาคมไลบ์นิทซ์ (Leibniz-Gemeinschaft) ในฐานะศูนย์วิจัย
มูเซอุมอินเซิล.
อาคารหลักของพิพิธภัณฑ์เยอรมันตั้งอยู่บน "มูเซอุมอินเซิล" (– "เกาะพิพิธภัณฑ์") ซึ่งเป็นเกาะขนาดเล็กกลางแม่น้ำอีซาร์ แม่น้ำสายหลักที่ไหลผ่านกลางเมืองมิวนิก เมื่อครั้งก่อนเกาะแห่งนี้ไม่เคยมีสิ่งปลูกสร้างตั้งอยู่เลยเนื่องจากมีน้ำท่วมตามฤดูกาล จนถึง ค.ศ. 1772 เมื่อมีการสร้างเขื่อนซึลเวนชไตน์ขึ้นบริเวณต้นแม่น้ำอีซาร์เพื่อป้องกันน้ำท่วม พื้นที่เกาะก็มีการปลูกสร้างค่ายทหารอีซาร์ขึ้น อย่างไรก็ตามได้เกิดน้ำท่วมอีกครั้งในปี ค.ศ. 1899 จึงก่อสร้างอาคารขึ้นใหม่ในลักษณะป้องกันน้ำท่วมได้ ในปี ค.ศ. 1903 สภาเทศบาลเมืองประกาศว่าจะมอบเกาะให้เป็นที่ตั้งด็อยท์เชิสมูเซอุมที่จะสร้างขึ้นใหม่ อนึ่งเดิมเกาะแห่งนี้มีชื่อว่า "โคห์เลินอินเซิล" (– "เกาะถ่าน") ภายหลังจึงเปลี่ยนชื่อเป็น มูเซอุมอินเซิล
พื้นที่ส่วนจัดแสดงถาวรในปัจจุบัน.
<templatestyles src="Div col/styles.css"/>
สไปเดอร์-แมน (วิดีโอเกม พ.ศ. 2561)

มาร์เวลส์ สไปเดอร์-แมน  หรือรู้จักกันในชื่อ สไปเดอร์-แมน เป็นเกมแอ็กชันผจญภัย พัฒนาโดยอินซอมนีแอ็กเกมส์ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ มีเค้าโครงจากตัวละครสไปเดอร์-แมนในมาร์เวลคอมิกส์ โดยบอกเล่าเรื่องราวต้นฉบับที่ได้รับแรงบันดาลใจจากตำนานในหนังสือการ์ตูนที่มีมายาวนาน ในขณะเดียวกันก็นำมาดัดแปลงในสื่ออื่น ๆ มากมาย ในเนื้อเรื่องหลัก มิสเตอร์เนกาทีฟ เจ้าแห่งอาชญากรเหนือมนุษย์วางแผนวางแผนยึดอำนาจอาชญากรใต้พิภพของนครนิวยอร์ก เมื่อมิสเตอร์เนกาทีฟขู่ว่าจะปล่อยไวรัสร้ายแรง สไปเดอร์-แมนต้องเผชิญหน้าเขาและปกป้องเมือง ขณะเดียวกันก็จัดการกับปัญหาส่วนตัวของปีเตอร์ ปาร์คเกอร์ บุคคลพลเรือนของเขา
รูปแบบเกมนำเสนอจากมุมมองบุคคลที่สามโดยเน้นไปที่ความสามารถในการเคลื่อนที่และการต่อสู้ของสไปเดอร์-แมนเป็นหลัก สไปเดอร์-แมนสามารถเคลื่อนไหวได้อย่างอิสระไปทั่วมหานครนิวยอร์ก โต้ตอบกับตัวละคร ทำภารกิจ และปลดล็อกอุปกรณ์และชุดใหม่ ๆ โดยดำเนินการผ่านเนื้อเรื่องหลักหรือทำภารกิจให้สำเร็จ นอกจากเนื้อเรื่อง ผู้เล่นสามารถทำภารกิจรองให้สำเร็จเพื่อปลดล็อกเนื้อหาและของสะสมเพิ่มเติม การต่อสู้มุ่งเน้นไปที่การโจมตีแบบผูกมัดและใช้สภาพแวดล้อมและเว็บเพื่อทำให้ศัตรูจำนวนมากไร้ความสามารถในขณะที่หลีกเลี่ยงความเสียหาย
การพัฒนา "มาร์เวลส์ สไปเดอร์-แมน" ซึ่งเป็นเกมลิขสิทธิ์เกมแรกโดยอินซอมนีแอ็กในประวัติศาสตร์ 22 ปีนั้น เริ่มขึ้นใน ค.ศ. 2014 และใช้เวลาพัฒนาประมาณ 4 ปี อินซอมนีแอ็กได้รับเลือกให้ใช้ตัวละครใดก็ได้จากแค็ตตาล็อกของมาร์เวลเพื่อทำงาน โดยที่สไปเดอร์-แมนได้รับเลือกทั้งจากการดึงดูดใจพนักงานและความคล้ายคลึงกันในรูปแบบเล่นเกมสำรวจจากเกม "ซันเซ็ตโอเวอร์ไดร์ฟ" (2014) ที่พัฒนาก่อนหน้านี้ การออกแบบเกมได้รับแรงบันดาลใจจากประวัติศาสตร์ของสไปเดอร์-แมนในทุกสื่อ แต่มาร์เวลคอมิกส์และอินซอมนีแอ็กต้องการบอกเล่าเรื่องราวดั้งเดิมที่ไม่เชื่อมโยงกับคุณสมบัติที่มีอยู่ สร้างจักรวาลที่ไม่เหมือนใคร (รู้จักกันในชื่อ Earth-1048) ซึ่งได้ปรากฏขึ้นตั้งแต่นั้นมา ในนวนิยาย สินค้า และการ์ตูน
"มาร์เวลส์ สไปเดอร์-แมน" วางจำหน่ายสำหรับเพลย์สเตชัน 4 ในวันที่ 7 กันยายน ค.ศ. 2018 ตัวเกมได้รับการยกย่องในเรื่องการเล่าเรื่อง ลักษณะเฉพาะ การต่อสู้ และกลไกการเคลื่อนผ่านของเว็บ แม้ว่านักวิจารณ์บางคนจะวิพากษ์วิจารณ์การออกแบบโลกเปิดที่ขาดนวัตกรรม "มาร์เวลส์ สไปเดอร์-แมน" ได้รับรางวัลมากมาย รวมถึงได้รับการเสนอชื่อให้เป็นหนึ่งในวิดีโอเกมซูเปอร์ฮีโร่ที่ดีที่สุดเท่าที่เคยมีมา ตัวเกมกลายเป็นหนึ่งในเกมที่ขายดีที่สุดแห่งปีและเป็นเกมเพลย์สเตชัน 4 ที่ขายดีที่สุดตลอดกาล อินซอมนีแอ็กสนับสนุนเกมอย่างกว้างขวางหลังจากเปิดตัว โดยปล่อยส่วนเสริมเนื้อเรื่องสามส่วนในชื่อ "The City That Never Sleeps" และเครื่องแต่งกายทางเลือกใหม่สำหรับสไปเดอร์-แมน "มาร์เวลส์ สไปเดอร์-แมน" เวอร์ชันรีมาสเตอร์ซึ่งมีเนื้อหาที่ดาวน์โหลดได้ซึ่งวางจำหน่ายก่อนหน้านี้ทั้งหมด วางจำหน่ายสำหรับเพลย์สเตชัน 5 ในเดือนพฤศจิกายน ค.ศ. 2020 และสำหรับไมโครซอฟท์ วินโดวส์ ในเดือนสิงหาคม พ.ศ. 2022 ความสำเร็จของตัวเกมเปิดตัวซีรีส์วิดีโอเกมที่มีชื่อเหมือนกัน โดยเริ่มจาก "" ซึ่งเป็นภาคแยกที่เน้นไปที่ไมล์ สโมราเลส ลูกน้องของสไปเดอร์-แมน ในเดือนพฤศจิกายน 2020 "มาร์เวลส์ สไปเดอร์-แมน 2" ซึ่งเป็นภาคต่อวางจำหน่ายในเดือนตุลาคม ค.ศ. 2023 สำหรับเพลย์สเตชัน 5
เตียวหอม

เตียวหอม (#เปลี่ยนทาง , ?–?) หรือ เจ้าฟ่าน ในภาษาจีนกลาง ขุนนางราชสำนักและขุนศึกเล็ก ๆ ผู้มีชีวิตในช่วงปลาย ราชวงศ์ฮั่นตะวันออก ของจีน
ประวัติ.
เรื่องราวของเตียวหอมถูกบันทึกไว้น้อยมากในประวัติศาสตร์ยกเว้นช่วงที่เขาเป็นเจ้าเมืองฮุยเอี๋ยงหรือ กุ้ยหยาง ในภาษาจีนกลาง (ทุกวันนี้คือ เฉินโจว มณฑลหูหนาน) ตลอด 208 และ 209 ใน 209 ขุนศึก เล่าปี่ นำกองทัพของเขาเข้าพิชิต 4 เมืองใน เกงจิ๋ว ตอนใต้: อู่เหล็ง เหล็งเหล็ง เตียงสา และ ฮุยเอี๋ยง เจ้าเมืองทั้ง 4 ยอมแพ้ต่อเขา
เล่าปี่แต่งตั้งขุนพลของเขา จูล่ง ให้แทนเตียวหอมในฐานะเจ้าเมืองฮุยเอี๋ยง เตียวหอมมีพี่สะใภ้ซึ่งเป็นม่ายซึ่งเป็นที่รู้จักสำหรับความงามของเธอ ซึ่งเขาต้องการให้เกิดการสมรสระหว่างเธอและจูล่ง ขณะเดียวกันจูล่งได้ปฏิเสธไปจากนั้นไม่นานเตียวหอมได้ลอบหนีไปเเละตายประมาน พ.ศ 2569
ใน "สามก๊ก".
ในนวนิยายอิงประวัติศาสตร์ช่วงคริสต์ศตวรรษที่ 14 สามก๊ก เตียวหอมพยายามให้จูล่งสมรสกับพี่สะใภ้ของเขาให้ได้ ในนวนิยาย ขณะเดียวกันจูล่งปฏิเสธข้อเสนอเพราะเขากลายเป็นพี่น้องร่วมสาบานกับเตียวหอม
เหตุเรือล่มในทะเลสาบวิกตอเรีย พ.ศ. 2561

เหตุเรือล่มในทะเลสาบวิกตอเรีย เกิดขึ้นในวันที่ 20 กันยายน พ.ศ. 2561 ตามเวลาท้องถิ่น โดยเรือข้ามฟากชื่อ เอ็มวี "นเยเรเร (MV "Nyerere) ซึ่งออกจากเมืองบูโกโรราซึ่งอยู่บนเกาะอูเคเรเว เดินทางไปยังเกาะอูคารา ประสบเหตุพลิกคว่ำห่างจากท่าเทียบเรือของเกาะอูคารา 50 เมตร มีผู้เสียชีวิต 228 ราย รอดชีวิต 41 ราย ผู้โดยสารทั้งหมด 269 ราย หลังเกิดเหตุ ประธานาธิบดี จอห์น มากูฟูลี ประธานาธิบดีแทนซาเนีย สั่งให้ไว้ทุกข์ทั่วประเทศเป็นเวลา 4 วัน และให้จับกุมผู้จัดการเรือข้ามฟาก ผู้ที่ต้องรับผิดชอบในเหตุการณ์ และให้รัฐบาลรับผิดชอบค่าใช้จ่ายในงานศพทั้งหมดต่อมา คาสซิม มาจาลิวา นายกรัฐมนตรีแทนซาเนีย ได้เป็นประธานในพิธีฝังศพแห่งชาติ ที่จัดขึ้นที่เกาะอูคารา ซึ่งเขาระบุว่าจะสร้างอนุสรณ์สถานขึ้นเพื่อรำลึกถึงผู้เสียชีวิตจากเหตุการณ์ครั้งนี้
เจ้าหน้าที่นั้นเชื่อว่าเรือได้บรรทุกผู้โดยสารมามากกว่า 400 คน ผู้โดยสารรายงานว่าคนขับเรือนั้นจอดเทียบท่าเรือผิดข้างโดยพื้นที่จอดนั้นอยู่ทางขวา แต่เรือนั้นอยู่ด้านซ้ายของท่าเรือ
ถนนมหิดล

ถนนมหิดล (อักษรโรมัน: Mahidol Road) หรือ ทางหลวงแผ่นดินหมายเลข 1141 (ดอนจั่น-เชียงใหม่) เป็นเส้นทางสายหลักที่ใช้เข้าสู่ท่าอากาศยานเชียงใหม่ และตัวเมืองเชียงใหม่ เป็นเส้นทาง 6 ช่องจราจร เริ่มจากแยกดอนจั่น ถนนซุปเปอร์ไฮเวย์ลำปาง–เชียงใหม่ ณ หลักกิโลเมตรที่ 552+000 สิ้นสุดที่เทศบาลนครเชียงใหม่ ระยะทางทั้งสิ้น 7.565 กิโลเมตร
เหตุโจมตีการสวนสนามทางทหารที่แอฮ์วอซ พ.ศ. 2561

เมื่อวันที่ 22 กันยายน พ.ศ. 2561 เกิดเหตุการโจมตีการสวนสนามของทหาร จัดที่เมืองแอฮ์วอซตั้งอยู่ที่ทางทิศตะวันตกเฉียงใต้ของประเทศอิหร่าน เป็นการเคลื่อนไหวของกลุ่มปฏิรูปชาวเปอร์เซียนสำหรับปลดปล่อยประจำเมืองแอฮ์วอซ และรัฐอิสลามอิรักและลิแวนต์ ได้อ้างว่าเป็นผู้ร่วมกันก่อเหตุโจมตีนี้ขึ้นมา ซึ่งการโจมตีครั้งนี้ถือว่าเป็นการก่อการร้ายที่มีจำนวนผู้เสียชีวิตมากที่สุดในประเทศอิหร่าน นับแต่การระเบิดพลีชีพในชอแบฮอร์ในเดือนธันวาคม พ.ศ. 2553
นาทีโจมตี.
การเดินสวนสนามที่เป็นวัฒนธรรมที่สืบทอดกันมาหลายยุค โดยมีชื่อเรียกทั่วไปว่า "สัปดาห์แห่งกองทัพอันศักดิ์สิทธิ์" โดยเริ่มขึ้นในช่วงสงครามอิรัก-อิหร่าน ในปี พ.ศ. 2523 รวมถึงมีกองกำลังปฏิวัติอย่างเคริก์. เยรูซาเล็ม และบอเลวาร์ด ในเมืองแอฮ์วอซเข้าร่วมด้วย
เมื่อวันที่ 22 กันยายน พ.ศ. 2561 เวลา 9.00 นาฬิกา ตามเวลาท้องถิ่น มือปืนสังหารสี่คนได้ปลอมตัวสวมเครื่องแบบทหารของกองกำลังปฏิวัติอิสลามและบาสิจิ (อาสาสมัคร) ต่อมา มือปืนสังหารก็กราดยิงผู้ที่เข้าชม และประชาชนอยู่ในละแวกสวนสาธารณะ ซึ่งรวมเวลาก่อเหตุแล้วประมาณสิบนาที
ผลสืบเนื่อง.
ผู้นำสูงสุดอิหร่าน อะลี คอเมเนอี ได้เขียนกล่าวกับเหตุการณ์ในเว็บไซต์ของเขาว่า: "เหตุการณ์ในครั้งนี้ถือเป็นแผนของประเทศสหรัฐอเมริกาที่กำลังเชิดหุ่นภูมิภาคแถวนั้น ให้ทลายความมั่นคงของประเทศที่คุณอาศัยหลับนอน" เขาได้สั่งการให้กองกำลังตามคนกระทำมารับผิดชอบตามความยุติธรรม กระทรวงต่างประเทศอิหร่านได้ขอร้องรัฐบาลเนเธอร์แลนด์, สหราชอาณาจักร และเดนมาร์ก ประณามต่อการโจมตีครั้งนี่และขอให้ส่งตังผู้ร้ายที่มีส่วนเกี่ยวข้องมาดำเนินคดีทีประเทศอย่างเร่งด่วน เมื่อวันที่ 23 กันยายน กระทรวงต่างประเทศได้ร่วมหารือกับคนของสหรัฐอาหรับอามิเรตต์ในเรื่องนี้
เจ้าชายไซรัส เรซา ปาห์ลาวี อดีตมกุฎราชกุมารแห่งอิหร่าน ได้แสดงความเสียใจต่อผู้เสียชีวิตในการโจมตีครั้งนี้
เมธา บุนนาค

เมธา บุนนาค (ชื่อเล่น เล็ก) (เกิด 28 ตุลาคม พ.ศ. 2493) เป็นสถาปนิกชาวไทย อาจารย์พิเศษในหลายมหาวิทยาลัย เมธามีชื่อเสียงจากการออกในแนวทางร่วมสมัย ซึ่งผสมผสานแนวอนุรักษ์และสิ่งแวดล้อมของท้องถิ่น งานของเขาส่วนใหญ่เป็นงานแนวออกแบบรีสอร์ท โรงแรม เน้นใช้องค์ประกอบทางสถาปัตยกรรมให้เกิดมิติของพื้นที่ การรับรู้ทางสถาปัตยกรรมที่น่าสนใจ เกิดความรู้สึกภาคภูมิใจ ความแปลกใจ ความลึกลับ และความเข้มข้นทางศิลปกรรม ซึ่งเขายังได้นำองค์ประกอบทางธรรมชาติเข้ามาสนับสนุนในงานสถาปัตยกรรม เช่น ดวงอาทิตย์ ดวงจันทร์ ดวงดาว ลม หรือเส้นขอบฟ้า ให้เข้ากับงานสถาปัตยกรรมสมัยใหม่ได้อย่างลงตัว 
ผลงานที่ได้รับการยกย่องให้เป็นงานระดับมาสเตอร์พีซ เช่น โรงแรมเดอะบาราย อำเภอหัวหิน (The Barai) ที่มีชื่อเสียงจากการใช้ออกแบบให้อิงรูปแบบขอมโบราณ มีคอร์ทสีแดงสะท้อนน้ำ นอกจากนี้เขายังมีผลงานอื่นๆ อีกมากมายไม่ว่าจะเป็น โรงแรมภูแลริตซ์-คาร์ลทัน (Phulay Bay Ritz-Carlton) จังหวัดกระบี่ โรงแรมเดอะโฟว์ซีซัน จังหวัดเชียงใหม่ โรงแรม Novotel Bukittinggi เกาะสุมาตราตะวันตก เป็นต้น
เขาได้รับรางวัลทางสถาปัตยกรรมมากมายทั้งจากไทยและต่างประเทศอาทิ รางวัลการออกแบบโรงแรมยอดเยี่ยมจาก The Indonesian Institute of Architects ในปี 2554 รางวัลการออกแบบสถาปัตยกรรมดีเด่น (ระดับเหรียญทอง) จากสมาคม Spectrum Foundation ประเทศอินเดีย รางวัลสถาปนิกดีเด่นด้านวิชาชีพจากสมาคมสถาปนิกสยามในพระบรมราชูปถัมภ์ รางวัลการออกแบบยอดเยี่ยม จากสมาคมสถาปนิกสยามในพระบรมราชูปถัมภ์ และในปี พ.ศ. 2555 เขาได้รับการยกย่องให้เป็นศิลปินแห่งชาติ สาขาทัศนศิลป์ (สถาปัตยกรรม)
ประวัติ.
เมธา บุนนาค เกิดเมื่อวันที่ 28 ตุลาคม พ.ศ. 2493 ที่กรุงเทพมหานคร เป็นบุตรคนที่สองของ นพ.มณเฑียร บุนนาค จบการปริญญาตรีในสาขาสถาปัตยกรรมจากคณะสถาปัตยกรรมศาสตร์ มหาวิทยาลัยศิลปากร (ในปี พ.ศ. 2511 - 2516) จากนั้นได้ไปศึกษาต่อระดับปริญญาโทในสาขาความคิดทางสถาปัตยกรรม (Architectural Ideology) ที่มหาวิทยาลัยแมนิโทบา ประเทศแคนาดา (ในปี พ.ศ. 2517 - 2519) และได้ไปต่อด้านการอนุรักษ์เมือง (Urban Conservation) ที่บัณฑิตวิทยาลัยการออกแบบ มหาวิทยาลัยฮาร์วาร์ด ประเทศสหรัฐอเมริกา (ปี พ.ศ. 2525 - 2527)
กี ขนิษฐานันท์

กี ขนิษฐานันท์ เป็นสถาปนิก ภูมิสถาปนิกชาวไทย อดีตอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย โดยปัจจุบันดำรงตำแหน่งอาจารย์ผู้ทรงคุณวุฒิ และอาจารย์พิเศษ 
อาจารย์กี จบการศึกษาระดับปริญญาตรีสาขาสถาปัตยกรรมจากคณะสถาปัตยกรรมศาสตร์ จุฬาลงกรณ์มหาวิทยาลัย และได้ไปศึกษาต่อระดับปริญญาโทในสาขาสถาปัตยกรรมจากมหาวิทยาลัยอิลลินอยส์ เออร์แบนา-แชมเปญจน์ 
อาจารย์กี มีผลงานการออกแบบอาคารหลายแห่งในจุฬาลงกรณ์มหาวิทยาลัยอาทิ เช่น อาคารจามจุรี 3 อาคารจามจุรี 4 ศูนย์อบรมและสัมมนา สถาบันวิจัยทรัพยากรทางน้ำ จุฬาลงกรณ์มหาวิทยาลัย อำเภอเกาะสีชัง จังหวัดชลบุรี พระมหาเจดีย์มหารัชมงคล วัดปากน้ำ ภาษีเจริญ งานออกแบบภูมิทัศน์โดยรอบพระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า งานออกแบบภูมิทัศน์โดยรอบอาคารศาลฎีกาหลังใหม่ เป็นต้น นอกจากนี้เขายังเป็นผู้แต่งหนังสือด้านงานภูมิสถาปัตยกรรมที่สำคัญให้กับทางคณะหลายเล่ม ทั้ง "มรดกกี เกร็ดความรู้ทางด้านงานก่อสร้างภูมิสถาปปัตยกรรม" โดยหนังสือส่วนใหญ่มักเกี่ยวข้องกับการก่อสร้างในงานภูมิสถาปัตยกรรม
วันเกิดของนาย วันตายของฉัน

Happy Birthday วันเกิดของนาย วันตายของฉัน เป็นละครชุด (ซีรีส์) ประเภทแฟนตาซี - ดราม่า ผลิตโดยจีเอ็มเอ็มทีวี ร่วมกับ บริษัท นักเล่าเรื่อง จำกัด กำกับการแสดงโดย ขนิษฐา ขวัญอยู่ ออกอากาศทางจีเอ็มเอ็ม 25 ทุกวันอาทิตย์ เวลา 20.30 น. และออกอากาศย้อนหลังทางไลน์ทีวี เวลา 22.30 น. เริ่มตอนแรกวันที่ 7 ตุลาคม พ.ศ. 2561
เรื่องย่อ.
ตลอดทั้งชีวิต 16 ปีของ ต้นไม้ (ปุริม รัตนเรืองวัฒนา) เขาคือเด็กที่ไม่เคยมีวันเกิดเป็นของตัวเองแม้แต่ครั้งเดียว เพราะวันเกิดของต้นไม้ คือ "วันตาย" ของ ธารน้ำ (ลภัสลัล จิรเวชสุนทรกุล) พี่สาวคนโต ถ้าต้นไม้เอ่ยถึงเรื่องวันเกิด พ่อเชษฐ์ (สันติสุข พรหมศิริ) และ แม่อร (สรวงสุดา ลาวัณย์ประเสริฐ) จะโกรธต้นไม้มากถึงมากที่สุด แต่แล้วในขวบปีที่ 17 ต้นไม้ก็ได้รับของขวัญวันเกิดชิ้นแรกจากพ่อและแม่ นั่นคือ “ห้องนอนเก่าของธารน้ำ“ และเมื่อต้นไม้เริ่มเข้าไปปรับปรุงและอาศัยอยู่ เขาก็ได้พบกับวิญญาณของธารน้ำที่ยังคงวนเวียนและยึดติดอยู่ ณ ที่แห่งนั้น และเขา ก็เป็นคน ๆ เดียวที่สามารถสื่อสารกับธารน้ำได้
ธารน้ำไม่สามารถไปเกิดใหม่ได้เพราะยังมีบ่วงในจิตใจที่แก้ยังไงก็แก้ไม่ออก ทั้งเรื่องที่เธอทำยังไงก็ไปเกิดใหม่ไม่ได้ และทำยังไงก็ไม่สามารถจำสาเหตุและเหตุการณ์ที่ทำให้เธอตัดสินใจฆ่าตัวตายได้ ธารน้ำจึงใช้โอกาสนี้ขอความช่วยเหลือจากต้นไม้ให้ไปสืบเรื่องของ ที (พุฒิชัย เกษตรสิน) ดาราดาวรุ่งที่เป็นรักแรกและรักเดียวของธารน้ำ และนี่จึงเป็นจุดเริ่มต้นของภารกิจเชื่อมรอยร้าวของครอบครัวที่เคยแตกสลายให้ผสานกลับมาเป็นดังเดิม ด้วยพลังแห่งความรักที่เขามีเพียงคนเดียว
ฮัมเบิลบันเดิล

บริษัทฮัมเบิลบันเดิล  เป็นหน้าร้านดิจิทัลสำหรับวิดีโอเกมซึ่งเติบโตขึ้นจากข้อเสนอเดิมของคอลเลกชันฮัมเบิลบันเดิล คอลเลกชันของเกมจะขายในราคาที่กำหนดโดยผู้ซื้อซื่งจะนำไปบริจาคให้องค์กรทางการกุศลต่าง ๆ และส่วนแบ่งที่เหลือระหว่างนักพัฒนาเกม ฮัมเบิลบันเดิลยังคงจัดจำหน่ายเกมชุดในเวลาจำกัด แต่ได้ขยายไปถึงหน้าร้านที่ใหญ่และต่อเนื่องมากขึ้น แนวคิดแรกของฮัมเบิลบันเดิลเริ่มดำเนินการโดย Wolfire Games ในปี 2010 แต่เป็นชุดที่สอง ฮัมเบิลบันเดิลถูกปั่นเพื่อจัดการโปรโมชัน, การชำระเงิน และ การจัดจำหน่ายเกมชุด ในเดือนตุลาคม 2017 บริษัทได้ถูกซื้อกิจการโดย Ziff Davis ผ่านทางบริษัทย่อยของ IGN Entertainment แม้ว่าจะยังคงดำเนินงานในฐานะบริษัทย่อยที่แยกต่างหาก
ฮัมเบิลบันเดิลให้การสนับสนุนองค์กรการกุศลหลายแห่ง ได้แก่ Action Against Hunger, Child's Play, Electronic Frontier Foundation, , กาชาดอเมริกัน, WaterAid และ มูลนิธิวิกิมีเดีย โดยเมื่อปลายเดือนตุลาคม 2014 นักพัฒนาซอฟต์แวร์ที่เข้าร่วมโครงการได้ทำรายได้มากกว่า 100 ล้านดอลลาร์สหรัฐ และภายในเดือนกันยายนปี 2017 จำนวนเงินที่ได้รับจากกลุ่มการกุศลเพิ่มขึ้นเกิน 100 ล้านดอลลาร์ทั่ว 50 องค์กรการกุศลที่แตกต่างกัน ความสำเร็จของฮัมเบิลบันเดิลได้สร้างแรงบันดาลใจให้กับความพยายามที่คล้ายคลึงกันมากมายเพื่อเสนอรูปแบบ "จ่ายเท่าไรก็ได้ตามใจคุณ"
ไท่เว่ย์

ไท่เว่ย์ หรือสำเนียงฮกเกี้ยนเรียก ไทอุย แปลตรงตัวว่า มหาเสนา  เป็นตำแหน่งผู้บัญชาการทหารสูงสุดในจีนโบราณ, เวียดนาม, และคาบสมุทรเกาหลี เอกสารเก่าแก่ที่สุดที่ระบุถึงตำแหน่งนี้ คือ "ลฺหวี่ชื่อชุนชิว" (呂氏春秋) เขียนขึ้นในศตวรรษที่ 3 ก่อนคริสตกาล
ในราชวงศ์ฮั่นตะวันตก (西漢朝) นับเป็นหนึ่งในขุนนางชั้นสูงสุดสามตำแหน่ง ซึ่งเรียกว่า "ซันกง" (三公; "สามพระยา")
เป้า ซฺวิน

เป้าซฺวิน (#เปลี่ยนทาง , ถึงแก่กรรม 226) ชื่อรอง ชูเย่  ขุนนางในรัฐ วุยก๊ก ระหว่าง ยุคสามก๊ก ของจีน เป้าซฺวินได้รับการแต่งตั้งเป็นเสนาบดีโดย โจโฉ ในการยอมรับของบิดาของเขา เปาสิ้น ที่ถูกสังหารระหว่างต่อสู้กับ กบฏโพกผ้าเหลือง เป้าซฺวินเป็นที่รู้จักจากการเป็นเสนาบดีที่โผงผาง จักรพรรดิวุย โจผี ผิดหวังและพิโรธกับเป้าซฺวินสำหรับพฤติกรรมที่โผงผางของเขา พระองค์ลดยศของเขาหลายครั้งระหว่างรัชสมัยของพระองค์ ท้ายที่สุด พระองค์หมดความอดทนกับเป้าซฺวินและมีราชโองการให้ประหารชีวิตเขา
การสังหารหมู่ที่โรงเรียนมาร์จอรี

เมื่อวันที่ 14 กุมภาพันธ์ พ.ศ. 2561 ที่โรงเรียนมัธยมมาร์จอรี สโตนแมน ดักลาส โรงเรียนในเมืองพาร์คแลนด์ รัฐฟลอริดา ได้เกิดเหตุสังหารหมู่ โดยมีผู้เสียชีวิตทั้งหมด 17 ราย นักเรียนเสียชีวิต 14 ราย บุคลากรเสียชีวิต 3 ราย ได้แก่ครูสอนภูมิศาสตร์ ผู้ช่วยโค้ชทีมฟุตบอล และ ผู้อำนวยการด้านการกีฬา 
ในจำนวนนี้ เสียชีวิตที่โรงเรียน 12 ราย นอกโรงเรียน 3 ราย และ อีก 2 ราย เสียชีวิตที่โรงพยาบาล โดยในจำนวน 17 คนนี้เป็นนักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย 
ผู้ก่อเหตุได้แก่ นาย นิโคลัส ครูซ อายุ 19 ปี ศิษย์เก่าของโรงเรียนซึ่งถูกไล่ออกหลังจากทำผิดกฎโรงเรียน โดยเป็นเหตุกราดยิงในโรงเรียนครั้งที่ 18 ของปี พ.ศ. 2561เป็นเหตุการณ์กราดยิงที่รุนแรงที่สุด 10 อันดับแรกในรอบ 35 ปี โดยนับเป็นอันดับ 9 โดยดูจากจำนวนผู้เสียชีวิตรวมจำนวนผู้ก่อเหตุที่เสียชีวิต 
เป็นเหตุการณ์ที่มีผู้เสียชีวิตจากเหตุกราดยิงในมหาวิทยาลัยและโรงเรียนเป็นอันดับที่สามนับตั้งแต่ปี พ.ศ. 2383 รองจาก การสังหารหมู่ที่มหาวิทยาลัยเวอร์จิเนียเทค ซึ่งมีผู้เสียชีวิต 33 ราย เหตุยิงกันในโรงเรียนประถมแซนดีฮุก ในเมืองนิวทาวน์ ซึ่งเกิดในปี พ.ศ. 2555 มีผู้เสียชีวิตในเหตุการณ์นั้น 28 ราย 
ก่อนเกิดเหตุการณ์ นาย นิโคลัส ครูซ ได้โพสวิดิโอลงในเว็บไซด์ยูทิวบ์ ภายหลังจากที่ นาย เบน เบนไนท์ ได้เข้าไปรับชม เขาตัดสินใจแจ้งสำนักงานสอบสวนกลาง โดยสำนักงานสอบสวนกลางได้ตรวจสอบแต่ไม่สามารถระบุคนโพสต์ได้ นาย จิม การ์ด ครูประจำโรงเรียนกล่าวว่าทาง โรงเรียนเคยแจ้งเตือนครูให้ระมัดระวังถึงพฤติกรรมของนาย นิโคลัส ครูซ ด้านนักเรียนกล่าวว่าเคยมีผู้พบกระสุนปืนในกระเป๋าของผู้ก่อเหตุ และคาดว่านั้นคือสาเหตุที่โรงเรียนไล่เขาออก
เช้าวันเกิดเหตุที่โรงเรียนมัธยมมาร์จอรี สโตนแมน ดักลาส ทางโรงเรียนได้ทำการซ้อมหนีไฟโดยในช่วงบ่าย สัญญาณเตือนไฟไหม้ได้ดังขึ้นอีกครั้ง ส่งผลให้นักเรียนสับสนและคิดว่าไม่ได้มีเหตุร้ายแรง นักเรียนในโรงเรียนเข้าใจว่าเป็นเพียงการซ้อม อีกทั้งโรงเรียนได้ซ้อมรับมือเหตุการณ์กราดยิงในโรงเรียนไปเมื่อ 6 สัปดาห์ก่อน ภายหลังได้ยินเสียงปืนเด็กนักเรียนจึงได้ตระหนักว่าไม่ใช่การซ้อมโดยส่วนหนึ่งวิ่งไปที่ถนนหน้าโรงเรียน และบางส่วนเลือกที่จะหาที่กำบัง โดยนาย นิโคลัส ครูซ ใช้อาวุธปืน AR-15 Rifle ในการสังหารครั้งนี้
ภายหลังเหตุการณ์นี้มีการพยายามรณรงค์เรื่องกฎหมายอาวุธปืนในสหรัฐอเมริกา ได้มีการยกย่องและให้เหรียญกล้าหาญแก่ นักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย ได้แก่ Martin Duque Alaina Petty และ Peter Wang โดย Peter Wang เป็นชาวจีนคนเดียวที่เสียชีวิตในเหตุการณ์นี้
จากการสอบสวน นาย นิโคลัส ครูซ แม่บุญธรรมของเขาเสียชีวิตเมื่อปี เดือน พฤศจิกายน พ.ศ. 2560 ส่วนพ่อเสียชีวิตตั้งแต่ปี พ.ศ. 2547เขาได้ย้ายมาอยู่กับพ่อแม่ของเพื่อนร่วมโรงเรียนตั้งแต่เดือนพฤศจิกายน พ.ศ. 2560
ต่อมาวันที่ 18 พฤษภาคม พ.ศ. 2561 มีเหตุการณ์กราดยิงที่โรงเรียนมัธยม ซานตาเฟ่ รัฐเท็กซัส มีผู้เสียชีวิต 10 ราย 
วันที่ 27 ตุลาคม พ.ศ. 2561 มีเหตุการณ์กราดยิงในโบสถ์มีผู้เสียชีวิต 11 ราย รัฐเพนซิลเวเนีย และวันที่ 7 พฤศจิกายน พ.ศ. 2561 มีเหตุการณ์กราดยิงที่เมืองทาวน์ซันโอคส์ รัฐแคลิฟอร์เนีย มีผู้เสียชีวิต 13 ราย
แอลฟาโกะ

แอลฟาโกะ  เป็นโปรแกรมคอมพิวเตอร์ที่เล่นเกมกระดานหมากล้อม ที่ได้รับการพัฒนาโดย กูเกิล ดีปไมด์ ของ แอลฟาเบต อิงก์ ในกรุงลอนดอน แอลฟาโกะมีรุ่นสืบทอดที่มีอานุภาพมากกว่าถึงสามรุ่น ได้แก่ แอลฟาโกะ มาสเตอร์, แอลฟาโกะ ซีโร และ แอลฟาซีโร
ในเดือนตุลาคม ค.ศ. 2015 แอลฟาโกะกลายเป็นโปรแกรมคอมพิวเตอร์โกะตัวแรกที่ชนะนักหมากล้อมอาชีพโดยไม่มีแต้มต่อบนกระดานขนาด 19 × 19 เต็มรูปแบบ ในเดือนมีนาคม ค.ศ. 2016 มันสามารถเป็นฝ่ายชนะอี เซ-ดล ในการแข่งขันห้าเกม ซึ่งเป็นครั้งแรกที่โปรแกรมคอมพิวเตอร์โกะสามารถเป็นฝ่ายชนะมืออาชีพระดับ 9 ดั้งโดยไม่มีแต้มต่อ แม้ว่าจะเป็นฝ่ายแพ้อี เซ-ดล ในเกมที่สี่ แต่อีก็ยอมแพ้ในเกมสุดท้าย ส่งผลให้แอลฟาโกะเป็นฝ่ายชนะด้วยผล 4 ต่อ 1 ในการยอมรับถึงชัยชนะ แอลฟาโกะได้รับรางวัล 9 ดั้งกิตติมศักดิ์จากสมาคมหมากล้อมแห่งประเทศเกาหลี รายการดังกล่าวและนัดท้าชิงกับอี เซ-ดล ได้รับการบันทึกไว้ในภาพยนตร์สารคดีที่มีชื่อเดียวกันว่า "แอลฟาโกะ" กำกับโดยเกร็ก โคหส์ ผลงานนี้ได้รับเลือกจากวารสาร"ไซเอินซ์"ในตำแหน่งรองชนะเลิศของความก้าวหน้าแห่งปี ในวันที่ 22 ธันวาคม ค.ศ. 2016
ที่การประชุมสุดยอดหมากล้อมแห่งอนาคต ค.ศ. 2017 แอลฟาโกะเป็นฝ่ายชนะเคอ เจี๋ย ซึ่งเป็นผู้เล่นอันดับ 1 ของโลกในเวลานั้น ในการแข่งขันสามเกม หลังจากนั้น แอลฟาโกะได้รับรางวัล 9 ดั้งระดับมืออาชีพจากสมาคมหมากล้อมแห่งประเทศจีน
แอลฟาโกะใช้ขั้นตอนวิธีคำนวณแบบการค้นหาต้นไม้มงเต การ์โล เพื่อหาตาเดินของมันโดยขึ้นอยู่กับความรู้ที่ได้ "เรียนรู้" ก่อนหน้านี้โดยการเรียนรู้ของเครื่อง โดยเฉพาะโครงข่ายประสาทเทียม (กระบวนการการเรียนรู้เชิงลึก) โดยการฝึกฝนที่ครอบคลุมแบบถ้วนทั่ว ทั้งจากการเล่นของมนุษย์และคอมพิวเตอร์ โครงข่ายประสาทได้รับการฝึกเพื่อคาดการณ์การเลือกเดินของตัวแอลฟาโกะเองและเป็นฝ่ายชนะเกม โครงข่ายประสาทนี้ช่วยเพิ่มพลังของการคำนวณแบบการค้นหาต้นไม้ ส่งผลให้มีการเลือกเดินมีคุณภาพสูงขึ้น และการเล่นด้วยตัวเองที่แข็งแกร่งขึ้นในการทำซ้ำครั้งต่อไป
หลังจากการแข่งขันระหว่างแอลฟาโกะกับเคอ เจี๋ย แอลฟาโกะได้อำลาวงการในขณะที่ดีปไมด์ดำเนินการวิจัยเอไอในด้านอื่น ๆ ต่อไป การเริ่มต้นจาก 'หน้าว่าง' ด้วยระยะเวลาการฝึกสั้น ๆ เท่านั้น ยังทำให้แอลฟาโกะ ซีโร ประสบความสำเร็จ 100–0 เกม จากการเป็นฝ่ายชนะชนะแชมป์อย่างแอลฟาโกะ ในขณะที่รุ่นสืบทอดอย่างแอลฟาซีโร ซึ่งทำการสอนด้วยตัวเอง ก็ยังได้รับการยอมรับในฐานะมืออันดับต้น ๆ ของโลก ทั้งในหมากล้อมและอาจรวมถึงในหมากรุกสากล
ประวัติ.
หมากล้อมได้รับการพิจารณาว่ายากมากสำหรับคอมพิวเตอร์ที่จะเป็นฝ่ายชนะกว่าเกมอื่น ๆ เช่นหมากรุก เนื่องจากจำนวนการแตกกิ่งก้านที่มีขนาดใหญ่มากจึงทำให้ยากที่จะใช้วิธีการดั้งเดิมของเอไอ เช่น การตัดออกแบบแอลฟา–เบตา, การท่องต้นไม้ และการค้นหาวิทยาการศึกษาสำนึก
เกือบสองทศวรรษหลังจากที่ดีปบลูคอมพิวเตอร์ของไอบีเอ็มชนะแชมป์หมากรุกโลกอย่างแกรี คาสปารอฟ ในดีปบลูพบคาสปารอฟ โปรแกรมหมากล้อมที่แข็งแกร่งใช้เทคนิคปัญญาประดิษฐ์ถึงระดับ 5 ดั้งสมัครเล่นเท่านั้น และยังไม่สามารถเอาชนะผู้เล่นหมากล้อมระดับอาชีพได้โดยไม่มีแต้มต่อ ส่วนในปี ค.ศ. 2012 โปรแกรมซอฟต์แวร์เซน ได้ทำงานบนคอมพิวเตอร์สี่กลุ่ม และเป็นฝ่ายชนะมาซากิ ทาเกมิยะ (9 ดั้งอาชีพ) สองครั้งด้วยแต้มต่อห้าและสี่เม็ด ครั้นในปี ค.ศ. 2013 ซอฟต์แวร์เครซีสโตน เป็นฝ่ายชนะโยชิโอะ อิชิดะ (9 ดั้งอาชีพ) ด้วยแต้มต่อสี่เม็ด
งิ้วปักกิ่ง

งิ้วปักกิ่ง หรือ จิงจฺวี้ ("ละครเมืองหลวง") ไต้หวันเรียก กั๋วจฺวี้ ("ละครของชาติ") เป็นงิ้วรูปแบบหนึ่งซึ่งประกอบด้วยดนตรี การขับร้อง การแสดง การเต้น และกายกรรม เกิดขึ้นเมื่อปลายคริสต์ศตวรรษที่ 18 แล้วได้รับการพัฒนาและยอมรับนับถืออย่างเต็มที่เมื่อกลางคริสต์ศตวรรษที่ 19 งิ้วรูปแบบนี้เป็นที่นิยมอย่างยิ่งในราชสำนักของราชวงศ์ชิง และถือเป็นหนึ่งในสมบัติทางวัฒนธรรมของประเทศจีน คณะนักแสดงกลุ่มหลักตั้งสำนักอยู่ ณ ปักกิ่งและเทียนจินในภาคเหนือ กับช่างไห่ในภาคใต้ ทั้งยังอนุรักษ์กันอยู่ในไต้หวัน และเผยแพร่ไปประเทศอื่น เช่น สหรัฐ และญี่ปุ่น
งิ้วปักกิ่งใช้นักแสดงหลักอยู่สี่ประเภท คือ พระเอก เรียกว่า เชิง (生), นางเอก เรียกว่า ต้าน (旦), บทชาย เรียกว่า จิ้ง (淨), และบทตลก เรียกว่า โฉ่ว (醜) ในการแสดงจะใช้เสื้อผ้าอาภรณ์อลังการและการแต่งหน้าฉูดฉาด นักแสดงอาศัยทักษะในการพูด ร้อง เต้น และต่อสู้ด้วยท่าทางที่เป็นสัญลักษณ์มากกว่าความสมจริง นักแสดงยังยึดถือธรรมเนียมทางรูปแบบหลากหลายธรรมเนียมซึ่งช่วยให้ผู้ชมเข้าถึงเนื้อเรื่องที่แสดง การเคลื่อนไหวแต่ละอย่างจะต้องลงกับดนตรีและจังหวะเพื่อสื่อความหมาย ท่วงทำนองที่ใช้แบ่งเป็นสองประเภท คือ ซีผี (西皮) และเอ้อร์หวง (二黄) ซึ่งมีหลากรูปแบบ เช่น เพลงร้องเดี่ยว ทำนองที่ตายตัว และเสียงเครื่องกระทบ ส่วนบทละครนั้นมีกว่า 1,400 เรื่อง ซึ่งมักอิงประวัติศาสตร์ เทพปกรณัม และปัจจุบันก็ยึดโยงกับเรื่องราวในชีวิตสมัยใหม่มากขึ้น
ในการปฏิวัติวัฒนธรรมช่วงคริสต์ทศวรรษ 1960 งิ้วปักกิ่งถูกประณามว่า เป็นสิ่งตกค้างจากยุคเจ้าขุนมูลนาย และถูกแทนที่ด้วยการแสดงย่างป่านซี่ (樣板戲) ที่รัฐบาลปฏิวัติคิดขึ้นเพื่อโฆษณาชวนเชื่อและเผยแพร่ลัทธินิยมของตน หลังการปฏิวัติวัฒนธรรมสิ้นสุดลง การเปลี่ยนแปลงดังกล่าวถูกยกเลิกเกือบทั้งสิ้น ปัจจุบัน มีความพยายามปฏิรูปงิ้วปักกิ่งหลายประการเพราะคนดูลดลงเรื่อย ๆ เป็นต้นว่า พยายามเพิ่มคุณภาพในการแสดง ประยุกต์องค์ประกอบใหม่ ๆ รวมถึงเล่นเรื่องใหม่เรื่องเก่าคละกันบ้าง การปฏิรูปดังกล่าวประสบผลสำเร็จบ้างไม่สำเร็จบ้าง
ไป๋ อฺวี้ถัง

ไป๋ อฺวี้ถัง  ฉายา หนูขนแพร (錦毛鼠) เป็นตัวละครในนวนิยายจีนสมัยคริสต์ศตวรรษที่ 19 เรื่อง "เจ็ดผู้กล้าห้าผู้ทรงธรรม" โดยเป็นจอมยุทธ์เร่ (遊俠) ซึ่งมีชีวิตอยู่ในช่วงราชวงศ์ซ่ง และเป็นสมาชิกของกลุ่มห้าหนู (五鼠)
ในนวนิยาย.
ไป๋ จิ่นถัง (白錦堂) พี่ชายของไป๋ อฺวี้ถัง เป็นผู้โอบอ้อมแต่เสียชีวิตก่อนวัยอันควร ไป๋ อฺวี้ถัง จึงท่องเที่ยวไปจนถึงเกาะสุญญตา (陷空島) และได้เป็นพี่น้องร่วมสาบานกับบุคคลสี่คน เรียงตามลำดับอายุคือ
ห้าคนเรียกตัวเองว่า "ห้าหนู" และยกให้หลู ฟาง เป็นพี่ใหญ่และหัวหน้ากลุ่ม ออกร่อนเร่ไปทั่วเพื่อกระทำกิจอันกล้าหาญ แต่เมื่อได้ทราบข่าวว่า จักรพรรดิซ่งเหรินจง (宋仁宗) ประทานสมญา "แมวหลวง" (御貓) ให้แก่จั่น เจา (展昭) ผู้มีฉายาว่า "จอมยุทธ์ใต้" (南俠) และตั้งจั่น เจา เป็นราชองครักษ์พกดาบขั้น 4 (御前四品帶刀護衛) ไป๋ อฺวี้ถัง ก็โกรธ เพราะเห็นว่า การตั้งแมวหลวงเป็นการหยามหน้าตนซึ่งเป็นหนู จึงบุกเข้าพระนครเปี้ยนเหลียง (汴梁) หรือปัจจุบัน คือ ไคเฟิง (開封) ไปสร้างความปั่นป่วนในที่ต่าง ๆ รวมถึงพระราชวัง, จวนเจ้าเมืองเปา เจิ่ง (包拯), และจวนราชครูผัง จี๋ (龐籍) เพื่อให้จั่น เจา ในฐานะราชองครักษ์ ออกติดตามจับกุมตน จะได้ประลองฝีมือกัน
ไป๋ อฺวี้ถัง ใช้กับดักจับตัวจั่น เจา ได้ แต่เจี่ยง ผิง หนูตะลุยบาดาล มาช่วยแก้ไขได้ทัน ไป๋ อฺวี้ถัง ยอมมอบตัวต่อทางการอย่างขัดมิได้ และจักรพรรดิซ่งเหรินจงประทานอภัยโทษให้แก่เขา ทั้งตั้งเขาไปช่วยเหลือหยาน ฉาซ่าน (顏查散) ในการปราบกบฏเซียงหยางหวัง (襄陽王)
ไป๋ อฺวี้ถัง บุกเข้าไปถึงตำหนักเซียงหยางหวัง ได้สังหารลูกน้องของเซียงหยางหวังดังรายนามต่อไปนี้
แต่ไป๋ อฺวี้ถัง ทะนงตนว่ากล้าแกร่งไม่มีใครเทียม ประมาทเลินเล่อจนติดกับดักและตายอยู่ในตำหนักนั้น นับเป็นจอมยุทธ์คนแรกที่เสียชีวิตในเรื่อง
การประเมินค่า.
ปรัชญาเมธีหู ชื่อ (胡適) กล่าวชมว่า ไป๋ อฺวี้ถัง เป็นตัวละครที่มีชีวิตชีวาที่สุดในนวนิยาย ทั้งบุคลิกภาพหลายอย่างที่น่าตำหนิทำให้ไป๋ อฺวี้ถัง เป็นผู้อาจหาญอย่างเหลือเชื่อ และเหนือกว่าผู้กล้าที่ยึดถือคุณธรรมเต็มเปี่ยมเสียอีก
ส่วน Cao Zhengwen กล่าวว่า ตัวละครนี้พรรณนาได้เหมือนมีชีวิตจริง แสดงว่า ผู้แต่งสามารถบริหารจัดการบุคลิกภาพสองขั้วของตัวละครได้เก่งกาจนัก
ในภาพยนตร์.
ในภาพยนตร์ นักแสดงชายกว่ายี่สิบคนเคยรับบทไป๋ อฺวี้ถัง คนที่มีชื่อเสียง ได้แก่ ฟู่ เชิง (傅聲), เฉียน เสี่ยวหาว (錢小豪), กู้ กวานจง (顾冠忠), ซุน ซิ่ง (孫興), เจียว เอินจฺวิ้น (焦恩俊), ถัง เหวินหลง (唐文龍), เฉิน ฮ่าวหมิน (陳浩民), และเฉิน เสี่ยว (陳曉)
ในภาพยนตร์ตลกเรื่อง "เหลาฉู่อ้ายช่างเมา" (老鼠愛上貓) เมื่อ ค.ศ. 2003 นักแสดงหญิงจาง ปั๋วจือ (張栢芝) รับบทเป็นไป๋ อฺวี้ถัง
มู่หลาน (แก้ความกำกวม)

มู่หลาน (木蘭) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เจ้าชายยูจีโน ดยุกแห่งเจนัว

เจ้าชายยูจีโน ดยุกแห่งเจนัว  ประสูติเมื่อวันที่ 13 มีนาคม ค.ศ. 1906 ณ ตูริน อิตาลี เป็นพระโอรสพระองค์สุดท้องใน เจ้าชายโทมัส ดยุกแห่งเจนัว กับ เจ้าหญิงอิซาเบลลาแห่งบาวาเรีย ทรงเป็นดยุกแห่งเจนัว พระองค์ที่ 5 และพระองค์สุดท้าย
เสกสมรส.
พระองค์ทรงเสกสมรสกับ เจ้าหญิงลูเซียแห่งบูร์บง-ซิซิลีทั้งสอง พระธิดาใน เจ้าชายเฟอร์ดินานด์ ปิอุส ดยุกแห่งคาลาเบรีย กับ เจ้าหญิงมาเรีย ลุจวิกา เทเรซาแห่งบาวาเรีย เมื่อวันที่ 29 ตุลาคม ค.ศ. 1938 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลุดวิจที่ 1 แห่งบาวาเรีย เหมือนกัน โดยพระชายารับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ
โดยหลังจากที่ ราชอาณาจักรอิตาลี สิ้นสุดลง พระองค์และพระชายา พระธิดา เสด็จไปประทับยัง บราซิล โดยทรงงานในฟาร์มส่วนพระองค์ และสิ้นพระชนม์เมื่อวันที่ 8 ธันวาคม ค.ศ. 1996 สิริพระชันษา 90 ชันษา โดยถัดจากนั้นเพียง 5 ปี ในปี ค.ศ. 2001 พระชายา คือ เจ้าหญิงลูเซียแห่งบูร์บง-ซิซิลีทั้งสอง ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน
จนกว่าจะพบกัน

จนกว่าจะพบกัน  เป็นภาพยนตร์ชีวประวัติแนวชีวิตในปี ค.ศ. 2016 กำกับโดยการ์ท เดวิส (ผลงานกำกับเรื่องยาวเรื่องแรก) และเขียนบทโดย ลู้ก เดวีส์ จากหนังสือสารคดีเรื่อง "A Long Way Home" โดยซารู เบรียร์ลีย์ ภาพยนตร์แสดงโดย เดฟ พาเทล, ซันนี พาวาร์, รูนีย์ มารา, เดวิด เวนแฮม และนิโคล คิดแมน เล่าเรื่องจริงของเบรียร์ลีย์ หลังจากที่ 25 ปีหลังจากที่เขาพลัดพรากจากครอบครัว จนเขาได้ตามหาครอบครัว
ภาพยนตร์ฉายรอบปฐมทัศน์โลกที่เทศกาลภาพยนตร์นานาชาติโทรอนโต เมื่อวันที่ 10 กันยายน ค.ศ. 2016 และฉายจำกัดโรงในสหรัฐเมื่อ 25 พฤศจิกายน 2016 โดยบริษัทเวยน์สไตน์ ก่อที่จะฉายรอบปกติวันที่ 6 มกราคม 2017 และฉายในออสเตรเลียเมื่อ 19 มกราคม 2017 และฉายในสหราชอาณาจักรเมื่อ 20 มกราคม 2017
"จนกว่าจะพบกัน" ได้รับการเสนอชื่อเข้าชิงรางวัลออสการ์ครั้งที่ 89 จำนวน 6 สาขา รวมถึงในสาขาภาพยนตร์ยอดเยี่ยม สาขานักแสดงสมทบชายยอดเยี่ยม สาขานักแสดงสมทบหญิงยอดเยี่ยม และสาขาบทภาพยนตร์ดัดแปลงยอดเยี่ยม ภาพยนตร์ได้รับ 2 รางวัลจากเวทีรางวัลบาฟตา ในสาขานักแสดงสมทบชายยอดเยี่ยม (พาเทล) และบทดัดแปลงยอดเยี่ยม ภาพยนตร์ประสบความสำเร็จด้านรายได้ โดยทำรายได้ 140 ล้านเหรียญสหรัฐทั่วโลก ถือเป็นหนึ่งในภาพยนตร์ออสเตรเลียที่ทำได้รายได้สูงสุดตลอดกาล
เจ้าหญิงลูเซียแห่งบูร์บง-ซิซิลีทั้งสอง

เจ้าหญิงลูเซียแห่งบูร์บง-ซิซิลีทั้งสอง หรือต่อมาเป็น เจ้าหญิงลูเซีย ดัชเชสแห่งเจนัวและดัชเชสแห่งแอโคนา พระชายา  ประสูติเมื่อวันที่ 9 กรกฎาคม ค.ศ. 1908 ณ มิวนิก รัฐไบเอิร์น เป็นพระธิดาในเจ้าชายแฟร์ดีนันด์ ปิอุส ดยุกแห่งกัสโตร และ เจ้าหญิงมารีอา ลุดวิกา เตเรซาแห่งบาวาเรีย
เสกสมรส.
พระองค์ทรงเสกสมรสกับ เจ้าชายยูจีโน ดยุกแห่งเจนัว เมื่อวันที่ 29 ตุลาคม ค.ศ. 1938 ณ พระราชวังนึมเฟนบูร์ก มิวนิก เยอรมัน ซึ่งทั้ง 2 ทรงสืบเชื้อสายมาจาก พระเจ้าลูทวิชที่ 1 แห่งบาวาเรีย เหมือนกัน โดยพระองค์รับพระราชทานพระอิสริยยศที่ ดัชเชสแห่งเจนัว ดัชเชสแห่งแอโคนา พระชายา มีพระธิดา 1 พระองค์คือ
โดยหลังจากที่ ราชอาณาจักรอิตาลี สิ้นสุดลง พระองค์และพระสวามี พระธิดา เสด็จไปประทับยัง บราซิล โดยพระสวามีทรงงานในฟาร์มส่วนพระองค์ ต่อมาพระสวามีสิ้นพระชนม์เมื่อวันที่ 8 ธันวาคม ค.ศ. 1996 สิริพระชันษา 90 ชันษา โดยถัดจากนั้นเพียง 5 ปี ในปี ค.ศ. 2001 พระองค์ก็สิ้นพระชนม์ลงด้วยพระชันษา 93 ชันษา พระศพของทั้ง 2 ถูกฝัง ณ สุสานหลวงราชวงศ์ใกล้เมืองตูริน
ศาสนาชาวบ้านจีน

ศาสนาชาวบ้านจีน หรือ ศาสนาเฉิน (มาจาก แปลว่า "เทพเจ้า") หรือ "เทวนิยมแบบจีน" เป็นขนบทางศาสนาของชาวฮั่น ที่มาจากการบูชาบรรพชนและพลังธรรมชาติ การไล่ผี รวมถึงความเชื่อในระบบธรรมชาติที่เป็นไปตามอิทธิพลของมนุษย์และอมนุษย์ ตามที่ปรากฏในเรื่องปรัมปราจีน เมื่อถึงคริสต์ศตวรรษที่ 11 (ราชวงศ์ซ่ง) คติเหล่านี้เริ่มผสมผสานกับความเชื่อเรื่องกรรมและการเวียนว่ายตายเกิดของศาสนาพุทธ และลำดับชั้นเทพเจ้าของศาสนาเต๋า จนก่อให้เกิดระบบศาสนาที่แพร่หลายดังปัจจุบัน
ศาสนาพื้นบ้านจีนมีที่มา รูปแบบ ภูมิหลัง พิธีกรรม และปรัชญา ที่แตกต่างหลากหลาย แต่มีแนวคิดหลักร่วมกันคือ สวรรค์เป็นที่มาของศีลธรรม เอกภพมีพลังงานชีวิต และบรรพชนเป็นผู้ควรเคารพนับถือ
ในสมัยราชวงศ์หมิงและราชวงศ์ชิง ราชสำนักยินยอมให้แต่ละชุมชนนับถือศาสนาชาวบ้านของตนได้หากทำให้สังคมมีระเบียบ แต่จะปราบปรามทันทีที่พบว่าเป็นภัยต่อความมั่นคงของราชสำนัก หลังระบอบสมบูรณาญาสิทธิราชย์ล่มสลายลง รัฐบาลและชนชั้นนำเริ่มมองว่าศาสนาพื้นบ้านเป็นเรื่องงมงายและล้าสมัยของพวกศักดินา จนถึงคริสต์ศตวรรษที่ 20 ในประเทศไต้หวันและคริสต์ศตวรรษที่ 21 ในประเทศจีน ปัญญาชนจึงเริ่มยอมรับศาสนาชาวบ้านมากขึ้น
เชิงอรรถ.
ซัลตา

ซัลตา  เป็นเมืองที่ตั้งอยู่ในหุบเขาเลร์มา สูง 1,152 เมตรเหนือระดับน้ำทะเลในทางฝั่งตะวันตกเฉียงเหนือของอาร์เจนตินา และยังเป็นชื่อของเมืองหลวงของรัฐซัลตาอีกด้วย ในเขตมหานครของเมืองมีประชากรอาศัยอยู่ 619,000 คน ทำให้ซัลตาเป็นเมืองที่มีประชากรมากที่สุดเป็นอันดับ 2 ในภาคตะวันตกเฉียงเหนือของประเทศ
เมืองซัลตาได้รับการก่อตั้งเมื่อวันที่ 16 เมษายน ค.ศ. 1582 โดยเอร์นันโด เด เลร์มา
ริซะ ทาจิบานะ (นักแสดงภาพยนตร์ลามก)

ริสะ ทาจิบานะ  เป็นนักแสดงภาพยนตร์ลามกชาวญี่ปุ่น เธอมีชื่อเดิมว่า เอริ ทากามัตสึ
ประวัติ.
เธอเคยเป็นเด็กฝึกงานของวง AKB48 อยู่แค่ไม่กี่เดือนก็ตัดสินใจออกจากวง โดยประกาศจบการศึกษาในปี 2010 แล้วมาเข้าสู่วงการ AV ในปี 2013 ใช้ชื่อในวงการ AV ว่า ทาจิบานะ ริซะ  เธอมีผลงานที่ทำให้เธอมีชื่อเสียง ทำให้เธอประสบความสำเร็จเป็นอย่างมาก นอกจากนี้เธอยังได้รับการโหวตจากคนเกาหลีให้ติดอันดับ 7 ของผู้หญิงที่สวยที่สุดในเอเชียอีกด้วย
แต่ทว่าเธอก็มีผลงานให้แฟนคลับภาพยนตร์ AV ได้ดูกันเพียงแค่ 4 เรื่องเท่านั้นก่อนจะตัดสินใจลาออกจากวงการ และกลายเป็นข่าวอื้อฉาวในเวลาต่อมาว่าเธอนั้นได้ผันตัวไปขายบริการทางเพศ โดยคิดค่าบริการในเวลา 120 นาทีสูงถึง 800,000 เยน หรือประมาณ 265,600 บาท โดยชูกัน โพสต์ (Shukan Post) นิตยสารรายสัปดาห์ชื่อดังของญี่ปุ่นได้เปิดเผยว่าทากามัตสึ ได้แอบรับงานเป็นสาวขายบริการทางโทรศัพท์ให้กับสถานบริการทางเพศชั้นสูงแห่งหนึ่งในกรุงโตเกียวโดยใช้ชื่อว่า “มาริ อิโนอูเอะ” ซึ่งทางเว็บไซต์ของทางสถานบริการก็ได้มีการลงโฆษณาว่าเธอรับขายบริการอยู่
เหตุผลหนึ่งที่หนังที่เธอแสดงไม่มีคำว่า Idol หรือ Icon มาเป็นจุดขายเหมือนอดีตสมาชิก AKB48 ที่ผันตัวมาเป็นนักแสดงภาพยนตร์ลามกในก่อนหน้านี้ ก็น่าจะเป็นเพราะว่าเธอยังเป็นแค่เด็กฝึกงานไม่ได้เป็นสมาชิก AKB48 เต็มตัวเหมือนคนอื่น ๆ นั่นเอง แต่อย่างไรก็ดีมีแฟนคลับจำนวนไม่น้อยที่รู้สึกประทับใจกับบทบาทการแสดงหนัง AV ของเธอโดยเฉพาะกับผลงานที่เปิดตัวเธอเข้าสู่วงการอย่างเรื่อง star-409 AV Debut – Risa Tachibana。 ที่แม้จะเป็นผลงานการแสดงเพียงแค่เรื่องแรกแต่เธอก็ทำหน้าที่ได้ดีมาก ๆ ไม่ว่าจะเป็นการแสดงอารมณ์ความรู้สึกผ่านทางสีหน้าแววตา ท่าทางเขินอาย ความไร้เดียงสาที่อยู่ในระดับกำลังพอดีไม่มากไปไม่น้อยไป และยังมีพัฒนาการทางด้านฝีมือการแสดงให้เห็นอย่างเด่นชัดจากเรื่อง star-424 Cosplay Continuous Extreme Orgasm Risa Tachibana ซึ่งเป็นผลงานอีกเรื่องหนึ่งที่เธอแสดงได้อย่างยอดเยี่ยม
เจ้าชายโทมัส ดยุกแห่งเจนัว

เจ้าชายโทมัส ดยุกแห่งเจนัว  ประสูติเมื่อวันที่ 6 กุมภาพันธ์ 1854 ณ ราชอาณาจักรซาร์ดิเนีย เป็นพระโอรสใน เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398) กับ เจ้าหญิงเอลีซาเบ็ทแห่งซัคเซินทรงเป็นพระราชนัดดาใน พระเจ้าการ์โล อัลแบร์โตแห่งซาร์ดิเนีย และยังทรงเป็นพระอนุชภรรดา (น้องเขย) ใน พระเจ้าอุมแบร์โตที่ 1 แห่งอิตาลี และเป็นพระมาตุลา (น้าชาย) ใน พระเจ้าวิคเตอร์ เอ็มมานูเอลที่ 3 แห่งอิตาลี โดยเมื่อพระภาคิไนยคือ พระเจ้าวิคเตอร์ เอ็มมานูเอลที่ 3 แห่งอิตาลี เสด็จขึ้นครองราชย์เป็นพระมหากษัตริย์แห่งอิตาลีนั้น ทรงมีพระบรมราชโองการให้พระมาตุลาและผู้สืบสกุลนั้นเป็นเจ้าแห่งอิตาลีทั้งหมด
ในช่วงสงครามโลกครั้งที่หนึ่ง พระองค์ได้รับการแต่งตั้งเป็นผู้บัญชาการทหารสูงสุดแห่งอิตาลีจาก พระเจ้าวิคเตอร์ เอ็มมานูเอลที่ 3 แห่งอิตาลี ทั้งนี้พระองค์ทรงเป็นพระราชอนุชาใน มาร์เกอริตาแห่งซาวอย สมเด็จพระราชินีแห่งอิตาลี จึงเป็นพระราชมาตุลา (น้าชาย) ใน พระเจ้าวิตโตรีโอ เอมานูเอเลที่ 3 แห่งอิตาลี อีกทั้งพระองค์ยังทรงเป็นพระราชนัดดาใน พระเจ้าการ์โล อัลแบร์โตแห่งซาร์ดิเนีย พระองค์สุดท้ายที่ดำรงพระชนม์ชีพ
เสกสมรส.
ในปี 2426 พระองค์ทรงเสกสมรสกับ เจ้าหญิงอิซาเบลลาแห่งบาวาเรีย มีพระบุตรดังนี้
พระองค์สิ้นพระชนม์ลงเมื่อวันที่ 15 เมษายน 2474 สิริพระชันษา 77 ชันษา
ดั่ง ถิ หง็อก ถิ่ญ

ดั่ง ถิ หง็อก ถิ่ญ (เกิด 25 ธันวาคม พ.ศ. 2502) เป็นนักการเมืองชาวเวียดนาม อดีตรองประธานาธิบดีเวียดนาม อดีตรักษาการประธานาธิบดีเวียดนาม หลังจากที่ประธานาธิบดีเจิ่น ดั่ย กวาง ถึงแก่อสัญกรรมในวันที่ 21 กันยายน พ.ศ. 2561
บราทววสท์

บราทววสท์ ([ˈbʁaːtˌvʊɐ̯st]) เป็นไส้กรอกเยอรมันชนิดหนึ่ง ทำจากเนื้อวัว เนื้อลูกวัว หรือเนื้อหมูซึ่งพบได้บ่อยที่สุด คำ มีที่มาจากคำในภาษาเยอรมันสูงเก่าว่า ซึ่งประสมจากคำ แปลว่า เนื้อสับ กับคำ แปลว่า ไส้กรอก แต่ในภาษาเยอรมันปัจจุบัน คำ มักถูกนำไปเชื่อมโยงกับคำกริยา ซึ่งแปลว่า นาบบนกระทะหรือย่าง
แม้ว่าสูตรทำไส้กรอกที่เก่าแก่ที่สุดเท่าที่พบนั้นจะมาจาก ค.ศ. 228 แต่หลักฐานเอกสารชิ้นแรกที่กล่าวถึงบราทววสท์ในเยอรมนีสามารถย้อนไปได้ถึงเพียง ค.ศ. 1313 โดยพบที่เมืองเนือร์นแบร์คในภูมิภาคฟรังโกเนีย ซึ่งยังคงเป็นหนึ่งในศูนย์กลางการผลิตไส้กรอกย่างที่มีชื่อเสียงระดับนานาชาติ
สูตรบราทววสท์แตกต่างกันไปตามภูมิภาคและแม้แต่ท้องถิ่น แหล่งข้อมูลบางแห่งระบุว่ามีบราทววสท์เยอรมันแตกต่างกันมากกว่า 40 ชนิด หลายชนิดที่รู้จักกันดีมีต้นกำเนิดในฟรังโกเนีย (ตั้งอยู่ในภาคเหนือของรัฐบาวาเรีย), ทือริงเงินซึ่งเป็นเพื่อนบ้านทางทิศเหนือ และพื้นที่ใกล้เคียง วิธีการเสิร์ฟบราทววสท์ก็แตกต่างกันไปตามท้องถิ่นเช่นกัน แต่โดยทั่วไปถือว่าไส้กรอกชนิดนี้เป็นของว่างซึ่งเสิร์ฟกับมัสตาร์ดและขนมปังก้อนที่ทำจากแป้งสาลี ส่วนในผับมักเสิร์ฟกับเซาเออร์เคราท์หรือสลัดมันฝรั่ง บางครั้งก็เสิร์ฟกับขนมปังแป้งข้าวไรย์เปลือกสีน้ำตาลเข้ม มีน้อยครั้งที่เสิร์ฟกับเพรตเซล นอกจากนี้ บราทววสท์ยังเป็นรูปแบบหนึ่งของอาหารจานด่วนยอดนิยมในประเทศที่พูดภาษาเยอรมัน โดยมักปรุงและขายกันในร้านแผงลอยริมทาง
ปิดห้วน

ปิดห้วน (เสียชีวิตวันที่ 9 กุมภาพันธ์ ค.ศ. 249) หรือ ปี้ กุ่ย ในภาษาจีนกลาง ชื่อรอง เจาเซียน  ขุนนางซึ่งรับราชการในรัฐวุยก๊กระหว่างยุคสามก๊กของจีน
ชีวิต.
ปี้ ซือหลี่  บิดาของปิดห้วน รับราชการเป็นเตี่ยนหนงเสี้ยวเว่ย์  ในช่วงปลายยุคราชวงศ์ฮั่นตะวันออกระหว่างรัชสมัยจักรพรรดิฮั่นเซี่ยน ปิดห้วนมาจากตงผิงจฺวิ้น (東平郡; ปัจจุบันครอบคลุมบริเวณมณฑลซานตงและมณฑลเหอหนาน) เป็นที่รู้จักจากความสามารถของเขาตั้งแต่เขายังเด็ก
เวส เครเวน

เวสลีย์ เอิร์ล เครเวน (2 สิงหาคม ค.ศ. 1939 – 30 สิงหาคม ค.ศ. 2015) เป็นผู้กำกับภาพยนตร์ นักเขียน โปรดิวเซอร์ นักแสดงชาวอเมริกัน เป็นที่รู้จักจากผลงานการบุกเบิกของเขา กับแนวหนังสยองขวัญโดยเฉพาะหนังไล่เชือด (Slasher film) ที่ถือว่ามีอิทธิพลกับหนังแนวนี้อย่างกว้างขวาง เนื่องจากความสำเร็จและมีผลกระทบทางวัฒนธรรม กับงานหนังสยองขวัญ เครเวนได้รับขนานนามว่า "ปรมาจารย์หนังสยองขวัญ"
ผลงานที่เป็นที่รู้จักที่สุดของเขาคือการสร้างภาพยนตร์ชุดเรื่อง "A Nightmare on Elm Street" และ "Scream" ที่มีตัวละครอย่าง เฟรดดี ครูเกอร์ และโกสต์เฟซ ตามลำดับ ผลงานเรื่องอื่นของเขาเช่น "The Last House on the Left", "The Hills Have Eyes", "Swamp Thing", "The Serpent and the Rainbow", "The People Under the Stairs", "Vampire in Brooklyn" และ "Red Eye"
การกระจายเสียงวิทยุ

การกระจายเสียงวิทยุ  คือการถ่ายทอดสัญญาณคลื่นวิทยุสู่ผู้ฟังในระยะไกล สถานีเหล่านี้อาจเชื่อมต่อกับเครือข่ายวิทยุเพื่อกระจายเสียงในรูปแบบวิทยุ (radio format) โดยทั่วไป หรือกระจายเสียงข่าวหรือรายการ หรือทั้ง 2 อย่าง การกระจายเสียงวิทยุภาคพื้นดินในรูปแบบอื่นเช่น เคเบิลวิทยุ (cable radio), เครือข่ายสายโทรทัศน์ท้องถิ่น (local wire television), วิทยุดาวเทียม (satellite radio) และวิทยุอินเทอร์เน็ต (internet radio) ผ่านสื่อแบบส่งต่อเนื่องทางอินเทอร์เน็ต รูปแบบสัญญาณอาจเป็นแอนะล็อกหรือดิจิทัล
งิวฮู

งิวฮู (#เปลี่ยนทาง , ถึงแก่กรรม 192) หรือ เยียวหู หรือ หนิวฝู่ ในภาษาจีนกลาง เป็นขุนพลทหารรับใช้ภายใต้ ตั๋งโต๊ะ หรือ ต่งจั่ว ระหว่างปลายยุค ราชวงศ์ฮั่นตะวันออก ของจีน
ชีวิต.
งิวฮูรับราชการภายใต้ขุนศึก ตั๋งโต๊ะ เมื่อครั้งยังรับราชการเป็นขุนพลในมณฑลเหลียงจิ๋วระหว่างรัชสมัยของ จักรพรรดิฮั่นหลิง หรือ พระเจ้าเลนเต้ (ค. 168–189) ตั๋งโต๊ะไว้ใจเขาอย่างสุดซึ้งและจัดการให้เขาแต่งงานกับบุตรสาวของเขา งิวฮูจึงมีสถานะเป็นบุตรเขยของตั๋งโต๊ะ
ในปี ค.ศ. 189 หลังจากตั๋งโต๊ะเข้ายึดครองเมืองหลวง ลั่วหยาง และเข้าควบคุมราชสำนักฮั่น เขาแต่งตั้งงิวฮูเป็น จงหลางเจี้ยง (中郎將) หรือ หัวหน้าทหารรักษาพระองค์
โนะฮ์ อาลัม ชะฮ์

โมฮาเม็ด โนะฮ์ อาลัม ชะฮ์ (เกิด 3 กันยายน ค.ศ. 1980) เป็นนักฟุตบอลทีมชาติสิงคโปร์ซึ่งเลิกเล่นแล้ว ลงเล่นให้ทีมชาติสิงคโปร์ 84 นัดยิงไป 35 ประตู
ประวัติการลงเล่น.
เซิมบาวังเรนเจอส์.
เริ่มต้นอาชีพการค้าแข้งกับทีม เซิมบาวังเรนเจอส์ เขาลงเล่นไป 14 นัด ยิงไป 3 ประตู
และกลับมาหลังจากย้ายไปสิงคโปร์อาร์มฟอร์ซ รอบสองเขาลงเล่น 47 นัดยิง 19 ประตู
สิงคโปร์อาร์มฟอร์ซ.
เขาย้ายมาเล่นที่สิงคโปร์อาร์มฟอร์ซในปี 2001 ลงเล่น 20 นัด ยิง 5 ประตู
แทมพินีสโรเวอส์.
เขาย้ายมากจากเซิมบาวังเรนเจอส์ในปี 2003 ลงเล่น 164 นัด ยิงไป 89 ประตู เป็นตำนานสโมสร
และย้ายกลับมาจากอาเรม่า โครนัส ในปี 2012 ลงเล่น 26 นัด ยิง 8 ประตู
และย้ายกลับมาแทมพินีสโรเวอส์ในปี 2014 จากพีเอสเอสสเลมัน ลงเล่น 62 นัด ยิง 17 ประตู และแขวนสตั๊ดที่นี่
พีดีอาร์เอ็มเอฟเอ.
เขาย้ายมาเล่นที่มาเลเซียให้กับ พีดีอาร์เอ็มเอฟเอ ด้วยสัญญายืมตัวหนึ่งฤดูกาล ลงเล่นไป 28 นัด ยิง 12 ประตู
อาเรม่า โครนัส.
เขาย้ายไปที่อาเรม่า โครนัส ในอินโดนีเซีย ลงเล่น 73 นัด ยิง 32 ประตู
พีเอสเอส สเลมัน.
เขาย้ายมาที่พีเอสเอส สเลมันหนึ่งฤดูกาลในปี 2013 ลงเล่น 30 นัด ยิง 11 ประตู
แขวนสตั๊ด.
ชะฮ์ประกาศแขวนสตั๊ดในปี 2015 ด้วยสถิติทั้งอาชีพลงเล่น 433 นัด ยิง 171 ประตู
ในนามทีมชาติ.
เขาเคยยิง 7 ประตูใส่ทีมชาติลาวในฟุตบอลชิงแชมป์อาเซียน ในปี 2007 โดยลูกที่ 7 เป็นการจักรยานอากาศ และพาทีมคว้าแชมป์ได้ในปีนั้น ด้วยการเป็นนักเตะยอดเยี่ยมของทัวร์นาเม้นต์
เขายังได้พาทีมชนะอิรัก 2-0 ในศึกฟุตบอลโลกรอบคัดเลือก ปี 2006
เขาเป็นกัปตันทีมครั้งแรกในปี 2009 ในนัดพบกับทีมชาติจีนที่เสมอไป 1-1 ปีต่อมาเขาทำผลงานได้น่าผิดหวังในเอเอฟเอฟซูซูกิคัพ 2010 ด้วยการตกรอบแรกด้วยคะแนน 4 คะแนน และเขายิงประตูไม่ได้เลย
เขาเลิกเล่นทีมชาติในปี 2010 ด้วยผลงาน 84 นัด 35 ประตู และได้รับการยกย่องจากเอเอฟเอฟ ว่าเป็นหนึ่งในกองหน้าที่ดีที่สุดตลอดกาลของอาเซียนและเป็นกองหน้าที่ดีที่สุดในประวัติศาสตร์สิงคโปร์
จอมยุทธสะท้านโลกันตร์

จอมยุทธสะท้านโลกันตร์  หรือ จอมยุทธผงาดฟ้า (เป็นชื่อที่ใช้ตอนออกเป็นม้วนวีดีโอในยุคนั้น) เป็นละครโทรทัศน์ที่สร้างขึ้นในปี ค.ศ. 1989 โดยสถานีโทรทัศน์ทีวีบี(TVB) นำแสดงโดย โจว ซิงฉือ , อู๋ เจิ้นหวี่ , อู๋ เมิ่งต๋า , หลอ ฮุ่ยเจียน , หลัน เจี๋ยอิง , เหมย เสี่ยวฮุ่ย ออกอากาศทางช่องทีวีบี ในเกาะฮ่องกงและประเทศจีน ในประเทศไทย นำกลับมาออกอากาศอีกครั้ง ทางช่อง 3 แฟมิลี่ โดยออกอากาศต่อจากละครเรื่อง ศึกเทพพยากรณ์พิชิตมาร
เนื้อเรื่องย่อ.
ถง อ้าวเทียน ต่อสู้กับกู่ เยี่ยนหยัง จนกระทั่งเขาเสียชีวิตลง เยี่ยนหยังได้รับบาดเจ็บสาหัสจนต้องเข้าพักรักษาตัว ต้วนไห่รู้สึกละอายแก่ใจจึงรับกู่ อวี้โหลว ลูกชายของกู่ฟง มาเลี้ยงเป็นการไถ่บาป โดยปล่อยปละละเลยต้วนเฟยลูกชายของตัวเอง
ต่อมาเมื่อกู่เยี่ยนหยัง รักษาบาดแผลหายแล้ว เขาจึงวางแผนเพื่อกำจัดต้วนไห่ ขณะเดียวกันต้วนไห่ก็ต้องการให้ต้วนเฟยฝึกพลังจี๋เล่อให้ได้เพื่อเอาไว้ต่อสู้กับกู่เยี่ยนหยัง ต้วนเฟยสืบทราบว่ามีตัวยาสามารถรักษาบาดแผลจากการปะทะพลังจี๋เล่อได้ จึงออกเดินทางไปเกาะสุริยัน เพื่อเสาะหาตัวยามาเตรียมรักษาบาลแผลจากการปะทะกับกู้เยี่ยนหยัง
ต้วยเฟยได้พบกู่ฟงบนเกาะสุริยัน ซึ่งขณะนั้นเขาได้กลายเป็นคนตาบอดไปแล้ว ต้วนเฟยจึงพากู่ฟงไปยังเมืองตาลีฟู เพื่อค้นหาตัวยามารักษาดวงตาให้กู่ฟงหายเป็นปกติ จอมยุทธเฉียน ว่านหลี่ขอซื้อคัมภีร์ของสำนักฉุงฉังจากกู่ฟง เพื่อถวายให้หนีติ้งซัน เจ้าเมืองแห่งตาลีฟู แต่กู่ฟงเกรงว่าติ้งซันจะนำคัมภีร์แห่งตาลีแอธเปลี่ยนคัมภีร์สาวพรหมจรรย์กับกู่เยี่ยนหยังจึงตกลงใจรับปากแลกเปลี่ยนคัมภีร์และร่วมมือกันฝึก แล้วก็จริงดังที่กู่ฟงคาดการณ์ไว้ หนี่ ติ้งซันต้องการแลกเปลี่ยนคัมภีร์กับกู่เยี่ยนหยังจริงๆ เพราะจะยิ่งเป็นการเพิ่มพลังให้แก่เยี่ยนหยังมากขึ้น ดังนั้นกู่ฟงจึงตัดสินใจปลอมตัวเป็นกู่เยี่ยนหยัง ไปแลกคัมภีร์กับหนีติ้งซัน แต่แล้วกู่เยี่ยนหยังตัวจริงก็ปรากฏตัวขึ้น เกิดการต่อสู้อย่างรุนแรงจนทำให้กู่ฟงเสียชีวิต กู่เยี่ยนหยังบุกสำนักฉังฉุง จับอวี้โหลวขังไว้ อวี้โหลวจึงตัดสินใจฝึกพลังดึงดูด พร้อมทั้งส่งคนติดตามหาต้วนเฟยให้กลับมาช่วย แม้ต้วนเฟยจะช่วยอวี้โหลวออกมาได้ แต่ทว่าอวี้โหลวซึ่งฝึกพลังดูดจนถูกพลังมารเข้าแทรก ทำให้เขามีจิตใจชั่วร้ายและตามฆ่าต้วนเฟย ทำให้ฝ่ายอธรรมถูกทำลายล้างจนสิ้น
มหาบุรุษพลิกแผ่นดิน

มหาบุรุษพลิกแผ่นดิน  เป็นละครโทรทัศน์ที่สร้างขึ้นในปี ค.ศ. 2015 ละครโทรทัศน์ที่ดัดแปลงเรื่องราวมาจากวรรณกรรมของไห่เหยิน เรื่อง หลางหยาป่าง นำแสดงโดย หู เกอ, หลิว เทา, หวัง ข่าย ออกอากาศทางช่อง Dragon TV และ Beijing TV ในประเทศจีน และออกอากาศทางช่อง 3 แฟมิลี่ ใน ประเทศไทย โดยออกอากาศต่อจากละครเรื่อง พระพุทธเจ้า
เนื้อเรื่องย่อ.
ในยุคสมัยหนันเหลียง เป่ยเหว่ย ยกทัพลงใต้ หลินเซี่ย พา หลินซู ลูกชายวัยสิบเจ็ดปีนำ กองกำลังชื่อเยี่ยน เจ็ดหมื่นนายออกศึก สุดท้ายกองกำลังชื่อเยี่ยนเพิ่งได้รับชัยชนะ แต่กลับถูกคนปองร้าย จนต้องตายอย่างอนาถที่
หุบเขาเหมยหลิง หลินซูได้รับความช่วยเหลือจากพรรคพวกจนเอาตัวรอดเอาไว้ได้และจากความช่วยเหลือของ หอหลางหยา หลินซูได้ก่อตั้ง เจียงจั่วเหมิง ขึ้นมา
สิบสองปีต่อมา หลินซูกลับมาในฐานะ “เหมยฉางซู” เจ้าลัทธิ คอยแอบให้ความช่วยเหลือพระโอรส เพราะด้วยความที่อุปนิสัยตรงไปตรงมาจึงไม่เป็นที่โปรดปรานของ อู่ตี้ ทั้งยังต้องใช้สุขภาพที่อ่อนแอเผชิญอุปสรรคความยากลำบากเพื่อกำจัดขุนนางชั่ว และใช้ชีวิตในวาระสุดท้ายล้างมลทินให้กองทัพชื่อเยียนเจ็ดหมื่นนายที่ซื่อสัตย์จงรักภักดีต่อราชวงศ์ แต่กลับถูกลอบสังหารสิ้น
ในเวลาเดียวกัน อู่ตี้ลุ่มหลงความสำราญ ปกครองบ้านเมืองจนระส่ำระสาย ชายแดนก็มีข้าศึกคอยรุกราน เป่ยเหว่ยเปลี่ยนผู้นำสบโอกาสยกทัพลงใต้บุกโจมตี บรรดาขุนนางในราชสำนักไม่มีผู้ใดที่มีความสามารถนำทัพออกศึก เหมยฉางซูกินยาปลุกเร้าพลังเฮือกสุดท้ายขึ้นมานำทัพออกศึกด้วยความห้าวหาญ ในช่วงวาระสุดท้ายของชีวิต เขาสามารถสยบอริราชศัตรูทางเหนือได้สำเร็จ จบสิ้นชีวิตของหลินซู ในการเสียชีวิตของเขาท่ามกลางสนามรบครั้งนั้น
* จาง เจอฮั่น รับบท หลินซู (วัยรุ่น)
หลิว เทา

หลิว เทา (อักษรโรมัน: Liu Tao) เป็นนักแสดงชาวจีนที่มีชื่อเสียง มีผลงานเด่นคือ "Demi-Gods and Semi-Devils" (2003), "Mazu" (2012), "To Elderly With Love" (2013), "Nirvana in Fire" (2015), "Legend of Mi Yue" (2015), "Ode to Joy" (2016) and "The Advisors Alliance" (2017)
เฉียว ซิน

เฉียว ซิน (อักษรโรมัน: Qiao Xin) เป็นนักแสดงชาวจีนที่มีชื่อเสียง มีผลงานเด่นคือ "Nirvana in Fire" (2015) ซึ่งมีชื่อภาษาอังกฤษที่คนทั่วไปรู้จักคือ "บริตเจต เฉียว"